Millorant el present - Diari de Girona\nMillorant el present\nedgar vivó | atenes 29.10.2019 | 12:54\nRenault està duent a terme una renovació molt intel·ligent de la seva gamma, ja que no canvia sinó que potencia i optimitza les claus de l'èxit de cadascun dels seus vehicles. D'aquesta manera, el Captur 2020 segueix la mateixa estratègia que vam veure fa pocs mesos en els nous Clio i ZOE, amb una imatge exterior molt similar a l'anterior generació, per no entelar un èxit comercial que es basa principalment en el disseny. Tot plegat, acompanyat d'una autèntica revolució «interior» que es plasma en un habitacle amb una gran qualitat percebuda i amb un nivell tecnològic digne de vehicles de segments superiors.\nLa imatge del Captur 2020 és innegablement similar a la del seu predecessor, però amb un aspecte molt més robust i esportiu gràcies a unes línies més musculoses i a unes dimensions superiors. Utilitza la plataforma CMF-B estrenada pel nou Clio, que li permet gaudir d'unes cotes exteriors grans i, per tant, d'un habitacle més espaiós. La longitud s'estén en 11 centímetres, per assolir els 4,23 metres. L'amplada creix gairebé 1,9 cm per posicionar-se en pràcticament 1,8 metres, i la distància entre eixos s'eleva fins als 2,63 metres. Si unim aquest creixement amb elements com uns passos de roda més voluminosos, uns para-xocs de nou disseny, marcades nervadures a la carrosseria i unes llantes de fins a 18 polzades, obtenim un aspecte molt més imponent que el del seu predecessor.\nCom apuntàvem a l'inici, la major evolució del Captur 2020 s'amaga en el seu habitacle. L'interior és pràcticament igual que el del seu germà de gamma Clio. El volant, la instrumentació digital o la situació de la gran pantalla vertical del quadre de comandaments, entre altres elements, recorden inevitablement els de l'utilitari francès.\nAmb aquest interior, el Captur ha guanyat moltíssim en qualitat general. La disposició del conegut «smart cockpit» enfocat cap al conductor, la bona qualtitat dels materials utilitzats, l'àmplia presència d'elements encoixinats i plàstics tous i, per descomptat, les cridaneres pantalles digitals, fan que els passatgers sentit que estan a bord d'un cotxe «prèmium».\nDavant del conductor se situa un quadre d'instruments digital que pot ser de fins a 10,2 polzades, i el quadre de comandaments està coronat per una pantalla vertical de fins a 9,3 polzades des de la qual es controlen tots els sistemes d'infoentreteniment i ajudes a la conducció, incloent el sistema Multi-Sense. Amb ell, es poden escollir tres modes de conducció: Eco, Sport o MySense (personalitzat).\nA més, i com ja succeïa en el primer Captur, la banqueta es pot desplaçar longitudinalment fins a 16 centímetres, passant d'un maleter de 422 litres en la posició més endarrerida fins als 536 en la més avançada. En línies generals el maleter ha guanyat 81 litres respecte al del primer Captur, dada a la qual se li sumen els 27 litres d'emmagatzematge extra provinents dels espais portaobjectes de l'habitacle. Si ho sumem tot obtenim un SUV tremendament útil i funcional.\nLa segona generació del Captur arriba amb tres motors gasolina i dos dièsel, mentre que a mitjan 2020 arribarà una variant híbrida endollable. L'oferta en gasolina comença amb el TCe 100, un motor de tres cilindres i un litre de cubicatge que entrega 100 cv i 160 Nm de parell motor, acoblat a un canvi de marxes manual de cinc relacions. Aquest motor té la possibilitat d'aprofitar-se d'un sistema de doble combustible GLP, amb el qual pot incrementar encara més la seva eficiència.\nEl més prestacional d'aquesta gamma és el TCe 155 FAP, amb 155 cv i 270 Nm. Aquest propulsor d'1,3 litres va acoblat a una caixa del canvi automàtica de doble embragatge i 7 relacions amb lleves al volant.\nEl Captur serà el primer model en emprar una motorització híbrida endollable ja no només de Renault, sinó de tot el seu segment. Aquesta es basa en la tecnologia E-Tech Plug-in, i empra un motor de gasolina 1.6 de nova generació acompanyat de dos motors elèctrics amb els quals s'obtenen 160 cv de potència. Va acoblat a una nova caixa de canvis multimode i empra una bateria de 9,8 kWh. Amb tot aquest conjunt el Captur E-Tech Plug-in pot recórrer 45 quilòmetres en mode 100% elèctric fent un ús combinat i fins a 65 en cicle urbà, amb pics de velocitat de fins a 135 km/h.\nUn altre aspecte que el Captur 2020 comparteix amb l'última generació del Clio és que democratitza per complet els sistemes d'ajuda a la conducció i seguretat més avançats del mercat. D'aquesta manera, el nou SUV urbà de Renault disposa d'elements com ara la tecnologia Highway & Traffic Jam Companion, que vindria a simular una conducció autònoma de nivell 2; el regulador de velocitat adaptatiu amb Stop & Go; la frenada activa d'emergència; l'alerta d'angle mort; el reconeixement de senyals de trànsit amb alerta d'excés de velocitat; l'alerta de canvi de carril i assistent per al manteniment de la trajectòria; la càmera de 360 ??graus o el sistema Easy Park Assist, entre moltes altres tecnologies.\nTambé destaca l'àmplia oferta en l'apartat de la connectivitat i l'infoentreteniment, destacant per sobre de la resta la utilització de plataformes com les Easy Link i Easy Connect, a més de la poder emprar un sistema de so prèmium Bose.\nEl nou Captur s'ofereix amb quatre nivells d'acabat: Life, Intense, Zen i Zen + (l'Initiale París no arribarà al nostre mercat). Els fars són full led davant i darrere des de l'acabat més bàsic, i la pantalla central de 9,3 polzades és de sèrie en la versió més equipada de la gamma. Renault no ha desvelat encara els preus del nou Captur, però sí que ha avançat que es podran fer comandes a mitjan desembre, i que els primers vehicles seran entregats als seus clients entre gener i febrer de 2020. La versió híbrida endollable arribarà abans de l'estiu de l'any que ve.\nLa veritat és que la utilització de la plataforma CMF-B li ha vingut com anell al dit al Captur, que ofereix un comportament més àgil, segur i confortable que el seu predecessor. Desdels primers quilòmetres ja es percep que el Captur 2020 és molt més cotxe que el model de 2017. La rodada és més ferma i estable, la qual cosa no va lligada a una posada a punt de la suspensió més incòmode ni a un comportament més brusc del vehicle, per més que pugui sorprendre. El nou SUV urbà de Renault es condueix amb la mateixa facilitat i lleugeresa en entorns urbans que el seu predecessor, però en canvi ofereix una major sensació de seguretat en carretera oberta i a altes velocitats.


Millville (Califòrnia) - Viquipèdia, l'enciclopèdia lliure\n40° 33′ 21″ N, 122° 11′ 06″ O / 40.55583°N,122.185°O / 40.55583; -122.185\nMillville és una concentració de població designada pel cens dels Estats Units a l'estat de Califòrnia. Segons el cens del 2000 tenia una població de 610 habitants.\nSegons el cens del 2000, Millville tenia 610 habitants, 217 habitatges, i 182 famílies. La densitat de població era de 28,5 habitants per km².\nDels 217 habitatges en un 34,1% hi vivien nens de menys de 18 anys, en un 75,6% hi vivien parelles casades, en un 5,1% dones solteres, i en un 16,1% no eren unitats familiars. En el 12,4% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,05.\nPer edats la població es repartia de la següent manera: un 26,4% tenia menys de 18 anys, un 5,4% entre 18 i 24, un 20,3% entre 25 i 44, un 33,3% de 45 a 60 i un 14,6% 65 anys o més.\nLa renda mediana per habitatge era de 51.406 $ i la renda mediana per família de 53.000 $. Els homes tenien una renda mediana de 41.917 $ mentre que les dones 27.031 $. La renda per capita de la població era de 27.218 $. Entorn del 5,9% de les famílies i el 7,9% de la població estaven per davall del llindar de pobresa.\nObtingut de «https://ca.wikipedia.org/w/index.php?title=Millville_(Califòrnia)&oldid=19213329»


Moñino: «Hem de recuperar la dieta mediterrània»\n30 maig 2020 02:28\n«Consumim aliments amb molt de sucre, com els cereals dels matins»\nJ.B. | 17 novembre 2016\nEl nutricionista Manuel Moñino, president de l'associació «Cinc al dia» ha parlat avui pel programa La Vila del Pingüí d'Ona Mediterrània. Ha abordat diverses qüestions com l'ascens del vegetarianisme i veganisme, la dieta mediterrània i ha analitzat els nostres hàbits a l'hora de menjar.\n«Per a la salut em d'invertir un poc de temps, tenim poc temps però hi ha alternatives. Podem comprar verdures fresques llestes per posar a la paella. La fruita, no necessita preparació. Almenys em de consumir cinc peces de fruita i verdura al dia. A Balears tenim una bona producció de fruites i verdures»\nEl 30% dels nins no consumeixen fruita cada dia\n«En el consum de fruita, Balears estem per sota d'aquestes cinc peces al dia. Cada cop ens allunyam mes de la dieta mediterrània, que és un patró alimentari saludable»\nEUA i l'obesitat\n«Hi ha molts aliments ultra processats amb gran quantitat afegida de sucre i sal. I aquest és el patró cada cop mes present a països com EUA o el Regne Unit, on els índexs d'obesitat són alarmants. Mes de la meitat de la població a l'estat espanyol te excés de pes. En els nins, d'entre 6 i 9 anys entorn del 40%. És important destacar que aquestes xifres són molt superiors a fa 20 o 30 anys».\nConsum de sucres i greixos\n«Consumim aliments amb molt sucre com cereals per berenar els matins que poden tenir entre el 30 i el 40% de sucre afegit. Són productes amb bona imatge entre la població infantil. Això mateix es dóna una substitució progressiva de l'aigua per begudes refrescants riques amb sucre. El sucre és cada cop més present a la dieta. A Europa, el 80% dels casos de diabetis, es deuen a l'obesitat»\nMenjar vegetarià i vegà\n«Una alimentació vegetariana ben planificada, és compatible amb una bona salut. El problema ve quan algú que ha estat menjat de tot i probablement malament, de cop, es fa vegetarià. Aquí hi ha un greu problema perquè el vegetaria ha de tenir molt clar quins plats no han de mancar en la seva alimentació. I això no ho te algú que es fa vegetarià perquè ha llegit un article. La tendència a menjar més vegetals sempre es bona. Però no es poden eliminar aliments claus com el lactis, el peix o els ous, carns...»\n«El veganisme exclou tot producte procedent d'animals. Si tenen el coneixement adients, poden cobrir totes les necessitats excepte la vitamina B12 que es troba només en productes animals i han de menjar suplements inclús en algun moment de la vida, algunes vitamines. Cal un coneixement profund de la dieta. Tenint a l'abast la dieta mediterrània, el que em sembla més interessant és recuperar aquesta dieta».


Grup d'anellament PARUS: d’abril 2010\nMolt bona jornada als voltants de la Torre Marimon\nAquest passat dissabte vam anar a uns camps prop de la Torre Marimon (Caldes de Montbui) per fer una nova jornada d'anellament científic. Aquesta vegada l'objectiu era veure quines espècies trien els camps oberts en comptes de la costa o els marges fluvials per fer la seva migració. De sorpreses en aquesta jornada les van tenir i moltes... La jornada d'anellament va ser curta (de 07:30 a 11:30h), però força bona en quant a varietat d'ocells anellats (11 espècies diferents). En quant a quantitat d'ocells anellats, no ha sigut massa bona (30 anellaments + 9 autocontrols). El llistat dels resultats d'aquesta jornada és el següent:\n5 + 3 controls de tallarol capnegre (Sylvia melanocephala)\n4 + 3 controls de merla (Turdus merula)\n2 + 3 controls de rossinyol (Luscinia megarhynchos)\n1 boscaler pintat gros (Locustella naevia)\n4 bosquetes vulgars (Hippolais polyglotta)\nDetall del cap d'un mussol banyut (Asio otus)\nAlliberament del mussol banyut , després de ser anellat.\nEn aquest lloc on anellem habitualment, hem capturat rapinyaires nocturnes en altres ocasions (7 mussols comuns i 1 òliba) i també hem escoltat xot i gamarús. Però és la primera vegada que ens topem amb un mussol banyut. El més curiós és que ha estat capturat a plena llum del dia (cap a les 9 del matí).\nMascle de tallarol capnegre (Sylvia melanocephala). Preciós.\nAquest mascle de tallarol de garriga (Sylvia cantillans) tampoc es queda enrere. És molt bonic i vistós.\nFemella de tallarol de garriga (Sylvia cantillans).\nCom es pot veure, la jornada d'avui ha estat boníssima. Els objectius d'avui s'han vist complerts. Hem pogut constatar la fidelitat del rossinyol a la seva zona de cria. Hem fet 3 controls d'ocells anellats l'any passat, aquí mateix. Aquests individus han passat l'hivern en terres africanes i els tenim aquí de nou un any després (sense GPS ni res d'això...). També ens ha sorprès l'anellament d'un boscaler pintat gros, aquí el tenim, en mig d'uns avellaners a uns camps de conreu de secà.\nPer fer aquesta jornada d'anellament, hem sigut allà Ángel Fernández, Jordi Rodríguez, Ignasi Toranzo (autor de les fotos, com sempre), César Lama i Antonio España.\nPublicat per PARUS a 14:20 Cap comentari:\nMatinal d'activitats a Can Cabanyes\nAquest passat dissabte, dia 17, hem anat a Can Cabanyes (Granollers). Allà es feia una matinal de natura dintre del programa "Congost Viu", per conèixer la fauna associada al riu Congost. Els més matiners han sigut Ángel, Ignasi i Jordi per muntar les xarxes en diversos punts del riu. Després han estats ajudats en tot moment per Arnau en totes les visites a les xarxes que s'han fet al llarg del matí. A mig matí, Antonio ha estat també amb nosaltres una estona per ajudar-nos a anellar.\nVista d'un tram del riu Congost, al seu pas per Granollers.\nLes activitats han sigut diverses, des de la construcció de caixes-niu per ocells i rat-penats, tallers per fer menjadores, tallers de dibuix, recorregut amb guies pels voltants de l'aiguamoll de Can Cabanyes i el riu Congost, i, com no, anellament científic d'ocells.\nTallers de menjadores i dibuix.\nPel que a l'anellament es refereix, la jornada ha estat molt bona i distreta. El riu estava ple d'orenetes vulgars, falciots negres, orenetes cuablanques, totes volant molt baix, quasi tocant l'aigua, per capturar els mosquits i altres insectes voladors que es veien per tot arreu. També vam veure, tot i que no van caure a les xarxes, una parella de cames-llargues (Himantopus himantopus) que, pel que sembla, niaran allà mateix.\nEls resultats de la jornada d'anellament d'avui han sigut aquests:\n1 + 3 controls rossinyols bords (Cettia cetti)\n32 orenetes vulgars (Hirundo rustica)\n20 falciots negres (Apus apus)\nFalciot negre (Apus apus). Totes les fotografies les ha fet Ignasi Toranzo.\nPublicat per PARUS a 12:04 Cap comentari:\nJornada a la desembocadura de la Tordera, 10.04.2010\nUn altra vegada hem anat a la desembocadura de la Tordera. Tot i que no es van anellar molts ocells, aquest és un lloc privilegiat per al pas migratori de les aus. Dies abans es va veure molta varietat de limícoles, encara que nosaltres només vam anellar dos.\nEn aquesta ocasió varem ser allà Jordi Rodríguez, Ignasi Toranzo, Xavier Romera i Antonio España. A les sis del matí ja vam començar a muntar xarxes, i a les dotze del migdia vam començar a recollir-les.\nHem anellat 26 ocells, de 14 espècies diferents, són aquests:\n2 + 1 control mosquiters comuns (Phylloscopus collybita)\n1 + 2 controls rossinyols bords (Cettia cetti)\n3 becs de corall senegalesos (Estrilda astrid)\nA les fotos, de dalt a baix, oreneta vulgar (Hirundo rustica), pardal xarrec (Passer montanus) i valona (Tringa glareola). Fotos: Ignasi Toranzo.\nPublicat per PARUS a 10:25 Cap comentari:\nMolt bona jornada als voltants de la Torre Marimon...\nJornada a la desembocadura de la Tordera, 10.04.20...


Sant Jordi als barris: La festa descentralitzada | betevé\nEls 10 districtes de la ciutat organitzen activitats lúdiques i culturals, adreçades a tota mena de públics\nLluís Cruz | dilluns, 23 d'abril del 2018, a les 17.30\nDiversitat cultural al Raval\nMés de 70 entitats, col·lectius, associacions i veïnat del Raval han participat en la 15 edició de la celebració de Sant Jordi a la rambla del Raval, en una jornada ideal per conèixer la diversitat i la riquesa cultural del barri. S’hi han instal·lat carpes, on s’han organitzat contacontes i presentacions de llibres, a banda de tallers de xapes, d’enquadernació i reciclatge, de galetes i jocs infantils.\nUna rosa per a cada tipus de sentiment\nA Sarrià, hem conegut una teoria a partir de la qual existeix una rosa per a cadascú i per a cada ocasió. Una fórmula que ha esbrinat la florista Flora Miserachs, al carrer de l’Avió Plus Ultra. Fa 31 anys que Miserachs treballa per trobar la rosa que millor descrigui el tipus de sentiment afectiu cap a una persona. La florista explica que, ni que sigui per un dia “hem de fer l’esforç de matisar en quin punt es troba l’amor que sentim per algú altre, després d’analitzar-nos”. I fruit d’aquesta anàlisi ha identificat 45 tipus d’amor representats en 45 varietats diferents de roses.\nLiteratura infantil i juvenil a Gràcia\nLes publicacions infantils i juvenils han tingut un espai privilegiat al pla de Nicolás Salmerón. Des de fa 11 anys s’hi organitza la trobada d’il·lustradors, que a iniciativa de la llibreria Casa Anita i Ediciones Ekaré ha permès fer visible l’obra d’aquests artistes. Enguany ha estat el torn d’il·lustradors com Yvan Pommaux, Marc Taeger, Ramon París, Mercè Galí, Liliana Fortuny, Mercè López o Anna Llenas. Paral·lelament, la resta de llibreries, algunes d’especialitzades, s’han reunit a la cinquena edició de la Vila dels Llibres, a la plaça de la Vila de Gràcia.\nCentres Cívics guarnits a les Corts\nEl grup de Dones de Can Deu i l’Associació Espanyola Contra el Càncer (AECC) s’han encarregat d‘ambientar l’equipament, i traslladar-lo a l’època medieval. Han aprofitat un balcó de l’edifici per recrear-hi elements relacionats amb la lectura i l’escriptura, i per penjar-hi els escuts de les quatre demarcacions catalanes.\nActivitats escolars a la Trinitat Vella\nMés de 700 alumnes de les escoles Ramón y Cajal, Ramon Berenguer III i l’Escola Santíssima Trinitat han participat en les activitats organitzades a la llosa del metro. Lectures de contes o tallers de manualitats -per crear roses o corones- han estat algunes de les activitats més aplaudides.\nLa rambla del Poblenou, un clàssic\nAquesta artèria del barri ha tornat a respirar Sant Jordi per tots costats, amb les tradicionals parades de llibres i roses. I més concretament a la cantonada amb el carrer de Ramon Turró, on s’han organitzat concerts i activitats infantils.


Futbol Sala. FC Barcelona Mobicat – Fisiomedia Manacor\nPartit corresponent a 11a jornada del Campionat de Lliga de Divisió d'Honor de Futbol Sala. El Barça rep al Fisiomedia Manacor que actualment és l'últim classificat. Els blaugrana han de guanyar el partit per apropar-se a la zona de Play-offs, davant d'un rival que no passa per un bon moment. L'entrada és de 6 euros a les taquilles del club abans del partit. Socis entrada gratuïta.


LlegeixB@rcelona » Arxiu del bloc » L’autor del mes… Bernard-Marie Koltès\nInici » Autor del mes, Biblioteca Horta-Can Mariner, Destacat, General, Novetat, Teatre\n29 octubre 2014 803 views Sense Comentaris\nBernard-M arie Koltès va néixer a Metz (França) l’any 1948. De família catòlica i burgesa, va ser alumne d’un col·legi jesuïta fins acabar el batxillerat.\nLa seva primera obra com a dramaturg professional va ser La nuit juste avant les forêts, un monòleg que es va estrenar al Festival d’Avinyó el 1977. Després de diversos viatges a l’Amèrica Llatina i a l’Àfrica, va escriure Combat de nègre et de chiens (Combat de negre i de gossos), que té com a escenari les obres d’una empresa estrangera en plena selva d’un país africà.\nPerò la gran eclosió de Koltès es va produir a la dècada dels 80 gràcies a la seva trobada amb el director, també francès, Patrice Chéreau.\nEl 1982, Patrice Chéreau que ja gaudia de reconegut prestigi, inaugurava la seva gestió al capdavant del Théâtre des Amandiers a Nanterre (França) estrenant la segona obra d’un Bernard-Marie Koltès que en aquell moment era un autor totalment desconegut, Combat de nègre et de chiens, aconseguint molt bona acollida, fet que va provocar que poc després s’estrenés a Nova York. Aquest va ser el punt de partida d’una col·laboració que va fer que des de 1983 fins a la seva mort el 2013, Chéreau fos l’únic a muntar obres de Koltès a França.\nEn la temporada 85-86 Chéreau va dirigir un nou text de Koltès, Quai Ouest, i la temporada següent el director va insistir amb un tercer Dans la solituds des champs d’cotó (En la soledad de los campos de algodón), un dels espectacles més aplaudits del Festival d’Avinyó 88 i que va suposar la consagració definitiva de Koltès i el seu reconeixement internacional.\nLes darreres obres de Koltès van ser Le retour au désert (Regreso al desierto), estrenada el 1988 i Roberto Zucco estrenada pòstumament. Aquesta darrera obra que es basa en un personatge real, recrea la vida d’un assassí en sèrie i va ser escrita quan l’autor ja sabia que s’estava morint.\nKoltès va morir de sida el 1989 amb 41 anys, deixant només mitja dotzena d’obres teatrals, però des de llavors no ha deixat de representar-se en diferents escenaris del món i s’ha convertit en un clàssic del teatre francès contemporani.\n“Sempre he avorrit una mica el teatre perquè el teatre és el contrari de la vida, però sempre hi torno, i m’agrada perquè és l’únic lloc on es diu que allò no és la vida”\nCategories; Autor del mes, Biblioteca Horta-Can Mariner, Destacat, General, Novetat, Teatre Tags: Autor del mes, Bernard-Marie Koltès, Biblioteca Horta-Can Mariner, Teatre\nAutor del mes: Paul Verlaine (3a part) - 14.667 views\nRuta literària La Catedral del Mar: Etapa 2 - 9.392 views\nLa Felicitat: Etapa 8 - 9.148 views\nAl margen: Etapa 14 - 9.098 views\nAl margen: Etapa 11. Primera part - 7.089 views


És possible que tots tinguem un pla a la vida, tots menys la directora argentina Ana Piterbarg, que sembla perduda en un laberint on els seus pobres personatges naveguen a la deriva sense tenir la més remota idea de cap a on han d’anar. No cal explicar gaire: dos germans bessons, un malalt i molt dolent, un altre en crisi existencial i molt bo. Mor un i l’altre pren el seu lloc sense saber que es fica en un autèntic vesper.\nUna història vista i explicada una i mil vegades, sense cap sorpresa, cap atractiu, narrada amb una falta total de passió. L’aventura de Pedro i Agustín, el dos germans que interpreta Viggo Mortensen amb bon accent però amb uns diàlegs que fan una mica de vergonya, no té cap ni peus. Tampoc no hi ajuda la realització plana, que no sap treure profit ni del carisma dels seus actors (Mortensen, Villamil i Fanego han demostrat que són bons moltes vegades), ni del paisatge salvatge i fascinant del Delta del Tigre on està rodat. –Nuria Vidal.


Eufònic Urbà a Arts Santa Mònica. – laveujovetv.cat\nEufònic Urbà es celebrarà al nou centre de la creativitat Arts Santa Mònica.\nEls dies 12, 13 i 14 de desembre com una mena d’extensió d’Eufònic – Mostra d’Art Sonor i Visual de les Terres de l’Ebre trasplantat a Barcelona, a on s’oferirà un recull de les millors accions i actuacions celebrades en les dues edicions del festival, així com el resultat de les diverses residències artístiques i intervencions comissariades per Eufònic.\nTotes les activitats són d’entrada gratuïta, excepte la master class d’Alba G. Corral.\nProjecció i Master Class.\nDues activitats completen la programació d’Eufònic Urbà. D’una banda la projecció del documental de creació “Buda. L’illa del Delta” de Santi Valldepérez i Guillermo Barberà (2013, 77′), un treball sobre un dels tresors del Delta amb testimoni dels pocs habitants que hi viuen i una mirada al seu passat.\nD’altra banda, la master class d’Alba G. Corral -una de les millors artistes que fa servir codi de programació per als visuals en directe, que parlarà de la metodologia i realització del sets.\nEn l’apartat d’actuacions d’Eufònic Urbà:Arbol acompanyat als visuals d’Alba G. Corral; Cello + Laptop – el duet format per Eduard Comelles i Sara Galán al cello; Ángel Molina en una sessió especial fora del seu entorn habitual i que promet drone i electrònica fosca; Edu Comelles en un directe especial fent servir Conductr (el controlador de directe per a tauletes); Joan Bagés – protagonista d’una de les residències d’Eufònic 2012 – presentant la seva peça per a electrònica, gralla, acordió i clarinet; Edith Alonso i Antony Maubert presentant el resultat de la seva residència 2013; i el saxofonista de contemporània Joan Martí-Frasquier amb el col·lectiu visual Blow Factory.\nA través dels artistes convidats, els tallers formatius i el comisariat de les residències artístiques a Eufònic s’han desenvolupat treballs que aprofundeixen en la relació entre noves tecnologies, espai natural i paisatge. Algunes de les accions i instal·lacions que s’hi han desenvolupat es veuran ara a Eufònic Urbà així com el resultat de les residències artístiques: Martí Ruids i la seva Orquestra Ramadera Estocàstica -aquest cop sense ovelles però sí amb esquelles-, la sorprenent i molt catàrtica acció de so i moviment d’Ensemble Topogràfic, la investigació sonora i la seva vinculació amb les xarxes socials de la mà de Vicent Matamoros i MobilityLab i Neil Harbisson i Moon Ribas i el seu mapejat de colors i sons del Delta de l’Ebre.


Educar en la igualtat des de casa i les escoles i trencar estereotips per fomentar l’esport femení | Nova Ràdio Lloret\nEducar en la igualtat des de casa i les escoles i trencar estereotips per fomentar l’esport femení\nImatge: Jugadores del CV Lloret sumant-se a la campanya | Font: Club Voleibol Lloret\nArxiu de so: Ana García-Castany, Angelina Bonet, Paula Barranco i Alba Gràcia\nDonar més visibilitat a l’esport femení des dels mitjans de comunicació, educar en la igualtat des de casa i les escoles, trencar estereotips o canviar la visió que tenen alguns pares pel que fa a diverses modalitats esportives. Són algunes de les mesures que cal adoptar perquè l’esport femení pugui créixer i tenir cada vegada més rellevància a la societat.\nAquestes són les conclusions a les quals s’han arribat aquest dilluns, en la tertúlia especial que ha fet Nova Ràdio Lloret, en el programa Lloret Esportiu, dedicat al Dia Internacional de la Dona, que es va commemorar el passat diumenge, 8 de març.\nLa tertúlia del ‘Lloret Esportiu’ (NRLL)\nUna de les participants ha estat la regidora d’Esports i d’Igualtat, Ana García-Castany, considera que és molt important el treball des dels mitjans de comunicació i les institucions per millorar la situació de l’esport femení.\nQui també ha participat en la tertúlia és Angelina Bonet, vicepresidenta del Club de Futbol Lloret. Segons ella, els familiars han d’ajudar a trencar estereotips perquè les nenes puguin escollir l’esport que més els agrada, amb independència que sigui una modalitat practicada majoritàriament per homes.\nUn exemple positiu d’aquest fet és el que exposa Paula Barranco, jugadora de l’equip femení del Club Hoquei Lloret. Des de ben petita, va decidir jugar a hoquei tot i ser l’única nena de l’equip.\nUn dels temes que també s’han tractat a la tertúlia són les opcions reals que tenen les nenes per practicar esport. Actualment, a Lloret de Mar hi ha una oferta variada per a noies, però hi ha entitats sense seccions femenines. És el cas dels tres clubs de futbol que competeixen en lligues federades.\nEn aquest sentit, des del Club de Futbol Lloret s’ha iniciat un nou projecte per poder crear un equip femení. De moment, cada dimecres organitzen entrenaments oberts a totes les noies de primària i secundària de la vila.\nAlba Gràcia, actualment jugadora del Club Voleibol Lloret, explica que es va trobar amb moltes dificultats quan era petita per poder practicar el futbol, ja que no hi havia opcions per a nenes petites.\nLloret de Mar compta amb una gran varietat d’entitats i associacions esportives amb la participació de noies, tant a nivell individual com col·lectiu. Tot i que la majoria competeixen de manera amateur, també hi ha diversos casos en què noies que han practicat esport a la vila han pogut arribar a l’elit com, per exemple, l’atleta Eva Arias, la patinadora Clàudia Terrades o l’àrbitre d’hoquei Tània Pardo.\nEtiquetes: Esport femeníLloret EsportiuT'ho estàs perdentTertúlia


Vall Banc cobrarà comissions als clients que retirin diners en efectiu o ordenin transferències - Altaveu el diari digital d'Andorra\nVall Banc cobrarà comissions als clients que retirin diners en efectiu o ordenin transferències\n07/05/2016 (11:45 CET)\nVall Banc aplicarà penalitzacions als seus clients quan vulguin retirar diner en efectiu o ordenin transferències a altres entitats. Segons que ha pogut saber l’Altaveu, el banc pont cobrarà comissions del 0,10% sobre les operacions sol·licitades pels dipositants. I això tot i mantenir limitacions sobre la disposició dels diners per no malmetre la liquiditat de la nova entitat.\nAquesta és una altra de les condicions imposades pels responsables de l’Agència estatal de Resolució d’Entitats Bancàries (AREB), que són els qui estan tutelant la gestió de la crisi financera i que, a més a més, marquen el rumb del banc pont. Segons les diverses consultes realitzades per l’Altaveu, les penalitzacions no han caigut gens bé als futurs clients de Vall Banc, encara que han deixat clar que a aquestes alçades el que volen és recuperar el capital, tant com es pugui, i passar pàgina.\nA partir de la setmana que ve, i una vegada es posi en marxa formalment Vall Banc, es començaran a descobrir altres condicions que eventualment es puguin imposar. El banc pont no facilitarà targetes de crèdit fins, com a mínim, la setmana següent o l’altra. Els contractes que estaven atorgats en relació a BPA s’han cancel·lat tots i, per tant, qui vulgui disposar de diner de plàstic haurà d’establir un nou contracte amb el nou banc.\nPreocupació en els clients de BPA\nLa preocupació encara és més evident en aquells clients que no estan aconseguint la transferibilitat i que, per tant, quedaran travats a Banca Privada d’Andorra (BPA). Oficialment, ni a través de BPA ni a través de Vall Banc, òbviament, encara no se sap quins clients han passat al nou banc i quins no ho han fet. Oficiosament, especialment molts dels clients del país o aquells forans que tenen assessors legals al Principat, sí que han anat descobrint la seva situació. I hi ha una pregunta clara: ¿què passarà amb aquells dipositants que creuen ser legítims però no han aconseguit ser traspassats que no puguin desbloquejar els seus comptes abans del 31 de desembre i després, si els seus capitals no estan degudament regularitzats en els seus països d’origen, acabaran tenint problemes amb els fiscs d’aquells Estats?\nLa qüestió exposada és l’origen d’un dels molts mals de cap que tenen una part dels clients. L’altre és no saber què necessita els gestors del banc i els auditors de PwC per refer els KYC i aconseguir passar a Vall Banc. En relació a la informació fiscal, i segons la documentació interna a la qual ha tingut accés l’Altaveu, s’hi diu que “Vall Banc només reportarà informació fiscal de clients de Vall Banc, no reportarà informació fiscal relativa a clients de BPA. En aquest cas s’haurà de sol·licitar a l’staff BPA d’acord amb el procediment establert a tal efecte”.


18 anys de titelles del Tibidabo\nLa compànyia Herta Frankel aconsegueix mantenir viu el llegat de la coneguda titellaire a través del seu espai permanent al parc d'atraccions, el Marionetàrium\n1 min. Barcelona 18/04/2014 17:58\nDins del Parc d'Atraccions del Tibidabo s'amaga una de les companyies de titelles que hi ha a Barcelona. És la que porta el nom de Herta Frankel, una coneguda titellaire que els anys 60 es va convertir en icona de la memòria popular amb els seus espais infantils a la televisió de l'època i personatges com la gosseta Marilin.\nJa fa divuit anys que la companyia es va establir de manera permanent al Tibidabo, en el si d'un espai permanent anomenat Marionetàrium, on ha fet prop de 20.000 representacions per gairebé dos milions d'espectadors. També ha desenvolupat un taller de construcció i restauració de titelles i una escola basada en la pràctica a sobre de l'escenari.\nAl capdavant de la companyia hi ha Fernando Gómez i Pilar Gálvez, que van treballar amb Frankel durant deu anys i que van ser els hereus de la col·lecció de més de 500 peces, entre titelles i decorats, que l'artista havia reunit durant quaranta anys de trajectòria.\nPer mitjà de visites guiades, tallers de construcció de titelles, demostracions i actuacions en molts països, el Fernando i la Pilar han aconseguit mantenir viu l'univers de personatges d'Herta Frankel i la fantasia que envolta l'ofici tradicional del titellaire.


Creixen els furts a Barcelona durant el primer trimestre de 2019\nEls furts han crescut a Barcelona un 10,72% en el primer trimestre de 2019, ja que amb els 31.938 fets delictius durant els primers mesos de l'any, superen als 28.847 del mateix període del 2018, segons les dades dels Mossos d'Esquadra .\nRoba, alcohol i maquillatge, els articles més robats a les botigues\nSegons les dades de l' 'Mapa delinqüencial de Catalunya' les comissaries que van detectar més furts a principis d'any van ser la del districte de l'Eixample (10.902) i la de Ciutat Vella (8.510), seguides de Sants-Monjuïc (3.352) i Sant Martí (2.977).\nPer sota estan Sant Andreu (1.359), Les Corts (1.189), Gràcia (1.142), Sarrià-Sant Gervasi (1.134), Horta-Guinardó (701) i Nou Barris (672).\nEl primer trimestre del 2018, els districtes amb més furts també van ser l'Eixample (8.863), Ciutat Vella (7.885), Sants-Montjuïc (3.035) i Sant Martí (2.811), mentre que la resta d'àrees van quedar per sota dels 1.400 fets delictius d'aquest tipus coneguts, en una línia similar a aquest any.\nEntre gener i març de 2019, Catalunya ha registrat 54.565 fets delictius d'aquest tipus, fet que suposa una mitjana d'uns 606 furts al dia.\nLa xifra és superior a la del mateix període de 2018, ja que els Mossos van detectar 51.983 furts, el que significa una mitjana de 577 al dia.


El 8 d’octubre arriba una nova edició de ‘Vine a Port Aventura amb Down Catalunya’ - Social.cat\nEl 8 d’octubre arriba una nova edició de ‘Vine a Port Aventura amb Down Catalunya’\nL'entrada al parc valdrà 18 euros i una part d'aquests diners es destinaran a la fundació Down Catalunya\nDivendres, 7 d'octubre de 2016 | 16:30 h\nEl proper 8 d’octubre, i per vuitè any consecutiu, arriba una nova edició de ‘Vine a Port Aventura amb Down Catalunya’, aquesta vegada amb el lema ‘Fent Amics amb Down Catalunya’. Durant aquesta jornada, l’entrada a Port Aventura valdrà només 18 euros i una part d’aquests diners es destinaran a Down Catalunya i a les seves entitats membres com Fundació Astrid 21 Girona, Aura Fundació, Andi-Down Sabadell, Barcelona Down, Down Lleida, Down Tarragona i Fundación Reto.\nEs tracta, doncs, d’una jornada per a la diversió i la convivència, però alhora una jornada solidària. L’any passat van acudir a Port Aventura més de 5.500 persones. El repte d’enguany és superar aquesta xifra.\nCom cada any, s’iniciarà la jornada a les 11 del matí amb un espectacle protagonitzat per joves amb Síndrome de Down que aquest any anirà a càrrec del Down Wapacha Team i tindrà lloc al Gran Teatre Imperial del parc d’atraccions.\nAra bé, com a novetat, Port Aventura ofereix aquesta vegada la possibilitat de passar una o dues nits d’hotel (Hotel Caribe) a un preu reduït. En cas d’estar interessat, s’ha de fer la reserva per telèfon trucant al 902 202 220 i donar com a referència el codi promocional “Fent Amics”. Els preus varien segons nombre de persones i tipus d’habitacions, i en tots els casos van incorporades les entrades al parc del dia anterior i posterior a la nit d’hotel.\nPots adquirir la teva entrada per accedir al parc d’atraccions a través d’aquest enllaç.


PROJECTE ARTÍSTIC COMUNITARI BLOCS FLORIDA – RebobinART\nEl projecte artístic comunitari dels Blocs Florida, impulsat per l’Ajuntament de l’Hospitalet, s’emmarca dins del Pla Integral Les Planes – Blocs Florida, una iniciativa que neix en resposta a la voluntat de garantir la millora de la qualitat de vida i convivència dels residents del barri, afavorint la integració, l’equitat i la cohesió social. L’objectiu del pla és reduir els factors de vulnerabilitat i potenciar les seves fortaleses revitalitzant el teixit urbà, social i econòmic comptant amb la implicació, participació i cooperació dels veïns i veïnes del barri.\nAixí doncs, en el projecte artístic, que ha estat coordinat per Rebobinart, s’ha treballat amb diversos col·lectius de joves del barri a fi de dissenyar col·lectivament les dues intervencions artístiques que contemplava el projecte: una a la façana del bloc 7 de la Plaça dels Blocs Florida i una altra al terra d’aquesta plaça.\nJericó Iamdelayah, l’artista hospitalenc seleccionat per a executar les intervencions, ha deixat testimoni de les aportacions fetes pels joves en els 160 metres quadrats de la façana intervinguda així com també en els gairebé 1.000 metres quadrats de superfície del terra de la plaça, on s’han pintat jocs tradicionals.\nAra l’espai respira alegria gràcies a la infusió de color de les obres de Jericó Iamdelayah, qui ha volgut reflectir a través del seu estil naïf, la frescor i la innocència de la joventut. Des de Rebobinart, volem agrair molt especialment la feina, el tracte i la professionalitat d’aquest talent novell de l’art urbà i tanquem aquest projecte convençuts que la seva trajectòria com a artista té un futur prometedor.


El professor Josep Dalmau rep el Premi Rei Jaume I de recerca mèdica - Universitat de Barcelona\nInici > Notícies > El professor Josep Dalmau rep el Premi Rei Jaume I de recerca mèdica\nEl professor Josep Dalmau rep el Premi Rei Jaume I de recerca mèdica\nJosep Dalmau rep el Premi Rei Jaume I. Foto: Casa Reial\nJosep Dalmau, professor del Departament de Medicina de la Universitat de Barcelona, professor ICREA de l’IDIBAPS i consultor del Servei de Neurologia de l’Hospital Clínic, ha estat guardonat amb el Premi Rei Jaume I de recerca mèdica en un acte que va tenir lloc el dilluns 30 d'octubre. Aquest és el tercer any consecutiu que professionals del Clínic-IDIBAPS i de la UB reben aquest guardó: l’any 2015 el va guanyar Josep Brugada i, l’any passat, Elías Campo.\nJosep Dalmau és un referent internacional en l’estudi de la neurologia i la psiquiatria. En els darrers set anys ha identificat vuit malalties autoimmunitàries del cervell. Lidera el Grup de Patogènesis de Malalties Neuronals, centrat en l'estudi d'un tipus de malalties relacionades amb l’autoimmunitat, el càncer i les proteïnes sinàptiques. També ha descrit noves síndromes i els mecanismes immunològics associats, ha identificat els antígens sinàptics i ha generat tests diagnòstics, alguns dels quals són utilitzats a tot el món.\nEls Premis Rei Jaume I, que aquest any han arribat a la vint-i-novena edició, es dediquen a la promoció de la ciència, la recerca i l’emprenedoria a Espanya. Els guardons, dels més ben remunerats del país, consten d’una medalla d’or, un diploma i una dotació econòmica de 100.000 euros. Els guardonats de cada categoria tenen el compromís d’invertir part de l’import del premi en la recerca espanyola.


La Generalitat, l'Ajuntament de Flix i Ercros pacten la composició de la Comissió de Seguiment per a la problemàtica ambiental de Flix\nquery_builder 28 desembre 2016 13:47\nObjectius: garantir la correcta descontaminació dels sòls, vetllar per l'acabament de les obres de l'embassament del riu i donar continuïtat a l'activitat econòmica del municipi\n· La comissió treballarà amb un triple objectiu: garantir la correcta descontaminació dels sòls, vetllar per l'acabament de les obres de l'embassament del riu i donar continuïtat a l'activitat econòmica del municipi\nLa Comissió d’Informació i Seguiment tècnic per a la problemàtica de Flix estarà formada, d’entrada, per 13 experts independents, als quals s’hi podran sumar nous membres. Es tracta d’un òrgan que el Govern es va comprometre a crear per abordar la problemàtica ambiental del municipi derivada de l’activitat industrial de l’empresa Ercros. Així ho han determinat avui durant la reunió mantinguda entre el conseller de Territori i Sostenibilitat, Josep Rull, i l’alcalde de Flix, Marc Mur. La reunió ha comptat també amb la secretària de Medi Ambient i Sostenibilitat, Marta Subirà, la directora general de Qualitat Ambiental, Mercè Rius, el director de l’Agència Catalana de l’Aigua (ACA), Jordi Agustí, i el director de l’Agència de Residus de Catalunya (ARC), Josep MariaTost, així com el secretari de Salut Pública del Govern, Joan Guix, i el delegat del Govern a les Terres de l’Ebre, Xavier Pallarès.\nEl conseller Rull ha subratllat la importància d’aquesta comissió: “Volem tornar a recuperar un espai de confiança”, perquè “no pot quedar ni una espurna de dubte que es durà a terme una descontaminació a fons de l’activitat industrial d’Ercros”.\nEls experts escollits per formar part de la comissió han estat proposats per la Generalitat, l’Ajuntament i l’empresa Ercros. A més dels independents, en formaran part representants de diferents unitats de la Generalitat: de l’ARC, de l’ACA, de la Direcció General de Qualitat Ambiental, el Departament de Salut i el Departament d'Empresa i Coneixement, a través de la Direcció General d'Indústria, així com de l’assessoria jurídica de la Secretaria de Medi Ambient i Sostenibilitat.\nLa presidència d’aquesta comissió recaurà en la Secretaria de Medi Ambient i Sostenibilitat i la vicepresidència l’ostentarà l’alcalde de Flix. Concretament, els 13 membres independents que integraran la comissió són:\n1. Joan Grimalt: Professor i expert en geoquímica orgànica ambiental, és el director de l’Institut de Diagnosi Ambiental i Estudis de l’Aigua i del Centre d’Investigació i Desenvolupament del Consell Superior d’Investigacions Científiques (CSIC).\n2. Jordi Sunyer: Especialista en epidemiologia ambiental i catedràtic de Medicina Preventiva i Salut Pública de la Universitat Pompeu Fabra. És cap del programa de Salut infantil d'ISGlobal.\n3. Narcís Prat: Catedràtic del Departament d’Ecologia de la Universitat de Barcelona des del 1986. És membre fundador de la Fundación Nueva Cultura del Agua, i ha participat de forma activa en la definició del model de gestió de l’aigua a Catalunya.\n4. Josep Maria Alcañiz Baldellou: Doctor en Ciències Biològiques i catedràtic d’Edafologia i Química Agrícola de la Universitat Autònoma de Barcelona. Desenvolupa les activitats d’investigació al Centre de Recerca Ecològica i Aplicacions Forestals (CREAF).\n5. Daniel Fernández Garcia: Professor associat d’enginyeria civil de la UPC. Expert en el comportaments de contaminants organoclorats i redactor de la guia de l’ARC sobre aquesta matèria. És professor al Curs internacional d’hidrogeologia subterrània.\n6. Jordi Garcia-Orellana: Doctor en Ciències Físiques, és professor agregat de l’Institut de Ciència i Tecnologia Ambientals (ICTA) de la Universitat Autònoma de Barcelona. La seva recerca se centra en l'ús de radionúclids naturals i artificials per estudiar diferents tipus de processos ambientals.\n7. Pere Josep Jiménez: Enginyer tècnic químic és soci-fundador del Grup de Natura Freixe i coordinador de la Reserva Natural de Sebes i Meandre de Flix. Durant 10 anys treballà en l’àmbit de la recerca farmacèutica a Barcelona.\n8. Jordi Sierra: Especialista en epidemiologia ambiental, i membre de la Unitat de Sanitat Ambiental i Edafologia de la Facultat de Farmàcia de la Universitat de Barcelona.\n9. Marta Pujadas: Doctora en ciència i tecnologia ambientals per la Universitat Autònoma de Barcelona i autora d’una tesi sobre la planta química de Flix.\n10. Vicenç Martí: Professor a la UPC i investigador al Centre Tecnològic de Manresa. Expert en anàlisi de risc.\n11. Jordi Bruno: És Doctor en Ciències Químiques (KTH Estocolm), compta amb més de 30 anys d'experiència en el camp de la gestió de residus, anàlisi de riscos i estratègies de gestió ambiental. És també Director de la Càtedra d'Empresa Enresa-Enviros de la Universitat Politècnica de Catalunya, i CEO i President de la Junta de Amphos 21 Consulting.\n12. Santiago Hernández: Professor de la Universitat de Barcelona, Departament de Química Analítica.\n13. Miguel Villarrubia: Professor de la Universitat de Barcelona, Departament de Química Analítica.\nLa comissió de seguiment abordarà la problemàtica integral de Flix, pel que fa a la descontaminació del riu, la dels sòls i també el desmantellament industrial de la línia de clor de l’empresa, que finalitza la seva activitat al desembre del 2017. La seva primera reunió està prevista per a la tercera setmana de gener.\nVisita a les obres d’Acuamed\nEl conseller Rull, acompanyat d’una important delegació de Medi Ambient i Sostenibilitat i d’altres membres del Govern, ha aprofitat la visita d’avui a Flix per conèixer sobre el terreny les obres per a la descontaminació del sector Dipòsit i Aubal, així com el recinte industrial d’Ercros.\nDurant la visita, el conseller ha instat l’Estat a incorporar-se a “l’àmbit de de confiança” creat avui a Flix. “Hauria de venir algú a donar explicacions, a donar la cara i a conèixer què esta passant aquí”, ha reblat.\nRull ha assegurat ha destacat la importància del seguiment exhaustiu dels treballs de descontaminació “perquè en el futur l’activitat econòmica es pugui reprendre amb força a la Ribera d’Ebre i Flix, per sanejar aquest espai i que altres empreses s’hi puguin instal·lar amb garanties”.\nSobre les obres de descontaminació inacabades d’Acuamed, el conseller ha recordat que va traslladar a la Ministra d’Agricultura i Pesca, Alimentació i Medi Ambient, Isabel García Tejerina, “la perplexitat del que havia passat” i li va demanar la represa treballs de neteja de la zona de l’embassament, així com la determinació de les responsabilitats. “És inacceptable que després d’aquella trucada no hàgim tingut cap altra comunicació oficial per part del Ministeri de Medi ambient”, ha lamentat.\nPer la seva banda, l’alcalde de Flix, Marc Mur, ha coincidit a reclamar la presència del Govern de l’Estat “per donar més explicacions que nosaltres i fixant un calendari de treball, i garantint que les coses es faran bé”. Així, ha insistit que “per nosaltres era fonamental la visita del conseller Rull i altres membres de la Generalitat, per demostrar que treballem colze a colze per garantir el futur del nostre municipi”. Mur ha defensat que cal treballar perquè “es deixi d’associar el nom de Flix a contaminació” i demostrar que aquest municipi i la Ribera d’Ebre “és lloc on s’hi pot viure i treballar”.\nImatge de la reunió 129\nImatge de la visita 151


PAe - CTT - General - IntegraAfirmaNet\nLlibreria d'integració amb els servicis web d'@firma i TS@ para .NET\nDepartament de Noves Tecnologies - Direcció general d'Urbanisme Ajuntament de Cartagena E-mail: informatica@gemuc.es\nEsta llibreria oferix una sèrie de classes que faciliten la invocació i ús dels servicis web OASIS-DSS d'@firma i Ts@.\n1. Invocació dels servicis web d'@firma para:\nValidació de certificats.\nAmpliació de firmes.\nValidació de firmes.\n2. Invocació dels servicis web de TS@ para:\nCreació de segells de temps.\nValidació de segells de temps.\nRenovació de segells de temps.\nEste programari ha sigut desenvolupat pel Dpto. de Noves Tecnologies de la Direcció general d'Urbanisme de l'Aj. de Cartagena juntament amb la col·laboració de la Diputació d'Albacete i distribuït baix els termes de la llicència GNU GPLv3.


La urbanització del Jaruco de Lloret, afectada per una onada de robatoris - Diari de Girona\nAlguns veïns s'han organitzat per fer patrulles veïnals, tot i que la Policia Local i els Mossos d'Esquadra han intensificat la vigilància\nroser albertí 18.03.2019 | 23:57\nLa urbanització del Jaruco de Lloret, afectada per una onada de robatoris David Aparicio\nLa urbanització del Condado del Jaruco de Lloret de Mar ha patit, en les darreres setmanes, almenys quatre robatoris perpetrats i fins a tres intents en diferents habitatges unifamiliars.\nSegons va explicar un veí d'aquest sector de xalets de luxe, a Diari de Girona, els fets s'haurien produït entre el 5 i el 14 de març, principalment en cases dels carrers Pere Serafí i Salvador Dalí, coincidint amb el canvi de torn de les patrulles policials entre les vuit del vespre i les deu de la nit.\nDurant aquestes hores, el o els lladres aprofiten per entrar de manera silenciosa a les llars, forçant finestres o portes i sense trencar cap vidre, i, una vegada a dins, s'emporten petits objectes de valor com joies, diners en metàl·lic o dispositius electrònics com tauletes o mòbils, entre d'altres.\nSegons el relat d'aquest veí, almenys en dues de les cases no hi van poder accedir, tot i que els seus propietaris van trobar el pany forçat, i, en una altra, l'amo de l'habitatge hauria enganxat el lladre in fraganti intentant entrar, abans de fugir. Totes les llars afectades estan envoltades de terreny i compten amb alarma de seguretat privada.\nDe moment, els Mossos d'Esquadra han rebut quatre denúncies per robatori en aquesta urbanització en les darreres tres setmanes. Segons va informar ahir aquest cos policial, sembla que es tractaria d'un sol lladre desorganitzat que busca objectes petits de valor per poder-los vendre. A més, s'ha intensificat la vigilància i els controls amb la col·laboració de la Policia Local de Lloret, per evitar nous robatoris i intentar detenir el seu responsable.\nTot i això, alguns veïns d'aquesta urbanització de 300 habitatges han decidit organitzar-se per realitzar patrulles veïnals pel seu propi compte entre vuit del vespre i deu de la nit. De moment, avui està previst que es faci una reunió amb el cap de la policia local de Lloret, el president de la urbanització i alguns veïns, entre d'altres, per parlar d'aquest tema.\nD'altra banda, el consistori té pendent la instal·lació de càmeres de videovigilància a diverses urbanitzacions del municipi connectades amb el servidor de la Policia Local. Aquesta va ser la proposta més votada, amb 523 vots, en els pressupostos participatius del passat any 2018. Aquesta proposta estava pressupostada en 500.000 euros.


Repte Thumberg – El mussol d'Aqualata\nAhir, al club de lectura, comentàvem la figura de Guy de Maupassant entorn del seu relat titulat “L’Horlà”. Ningú ha sigut capaç d’esbrinar que vol dir exactament aquesta paraula, ja que no apareix a cap diccionari ni enciclopèdia, però de la lectura del conte es pot deduir que es refereix a una mena de dimoni o ésser maligne que s’apodera del pensament del protagonista fins a fer-lo parar boig. Maupassant és considerat un dels creadors del conte modern, un mestre del relat curt que ha inspirat a molts altres autors posteriors. A “L’Horlà” hi deuen haver molts trets autobiogràfics, ja que Maupassant era víctima d’al·lucinacions des de molt jove a causa de la sífilis que patia, que mai no es va voler tracta i que acabaria sent la causa de la seva mort quan encara no havia arribat a l’edat de 43 anys.\nAl debat, tothom coincidia a dir que li havia agradat el seu estil directe d’explicar situacions quotidianes i de treure’ls-hi suc. I filosofàvem sobre la vida considerant que les coses que passaven a finals del s. XIX a França que tan bé narrava Maupassant, són les mateixes que encara passen avui, només que els fets es produeixen en circumstàncies i entorns diferents. Així que algú va concloure i resumir que “la història es repeteix”. I va ser aleshores que jo, en un rampell de sinceritat filosòfica que anava una mica més enllà, vaig dir que no seria per gaire temps que la història es repetiria, perquè al pas que anem, d’aquí uns quants anys a la Terra no hi haurà ni clubs de lectura, perquè ens haurem hagut de menjar els llibres.\nI, inopinadament, la meva intervenció va donar pas a una mena de terrabastall produït per les opinions enfrontades sobre la Greta Thumberg. Tot va acabar bé, perquè després de tot, som gent llegida, i la sessió del club es va donar per acabada fins a la pròxima, que ja serà l’any que ve. Últimament estic més sensible que mai en relació amb la conservació del planeta i em va quedar una certa recança.\nPer a treure’m el mal gust de boca i també per demostrar-me a mi mateix que el que dic no queda només en paraules, avui he decidit afrontar el “Repte Thumberg”, en honor de la Greta. És un desafiament personal consistent a viure una experiència no contaminant fent salut i turisme que ja tinc dissenyada. Demà dissabte aniré a fer una ruta pel Delta del Llobregat que culminarà al Mirador del Semàfor.\nLa ruta té una llargada total de 12 km absolutament plans. Hi ha miradors d’aus i d’avions i l’antiga caserna (mig enrunada) dels carrabiners que controlaven el contraban. Començaré a caminar a l’estació del Prat de la línia 9 del metro. A les 7,54 h agafaré el Carrilet a l’estació d’Igualada i transbordaré a Europa – Fira.\n13 Desembre 2019 13 Desembre 2019 Ricard Aldea\nAnterior Entrada anterior: De Collbató al Monestir\nSegüent Entrada següent: Assolit


La vida diària l’Éléonore l’empeny amb una feina que la fa alçar-se del llit puntualment a les 7.30 h. A les 9.00 h fitxa a l’hospital de la població francesa d’Arras, on viu. A les 9.15 h, fa la primera pausa, per prendre un te. “M’encanta el te”. I a les 12 h, la segona pausa, per dinar. A les 14.15 h plega després d’haver treballat de valent com a administrativa del servei de facturació del centre clínic. “La dinàmica social d’estar amb els companys i de saludar-los cada matí m’apassiona”, explica.\nDes de la Fundació Catalana de la Síndrome de Down expliquen que, gràcies al Servei d’Integració Laboral Col·labora, 111 persones van ser contractades el 2014 per empreses ordinàries, que són variades i que els han integrat en sectors diferents, des de despatxos d’advocats fins a negocis de jardineria.


‘El fantàstic màgic d'Oz’\nEntrades amb un 15 % de descompte per als socis del Barça fins el 28 d’abril al Teatre Poliorama.\n02 d’abr. 13\nLa veterana companyia Sebastià Vergés ens presenta un muntatge amb innovadores titelles de guant català sobre la història “El màgic d’Oz”.\nLa Dorothy, el Llenyataire de Llauna, l’Espantaocells i el Lleó Poruc s’encaminen cap a la ciutat de les Maragdes, per mirar de trobar solució als seus problemes. Allà hi viu el màgic d’Oz que amb els seus poders, podrà acomplir els desitjos d’aquests personatges i donar a cadascun d’ells allò que més anhela. Mentrestant, pel camí, els nostres protagonistes ensopegaran amb gent de tota mena i viuran aventures d’allò més variades.


L’Ajuntament d’Alcalà-Alcossebre intensificarà els controls en l’àmbit agrícola | Canal56 Notícies\nInicio Alcalà de Xivert L’Ajuntament d’Alcalà-Alcossebre intensificarà els controls en l’àmbit agrícola\non: 18/12/2020 En: Alcalà de Xivert\nPolicia Local i Guàrdia Civil realitzaran controls en els punts de reunió de treballadors agrícoles i zones de recol·lecció, perquè es prenguen totes les mesures de seguretat i s’ha sol·licitat a la Subdelegació de Govern que s’intensifique la vigilància. Responsables municipals s’han reunit amb representants de les empreses del sector per a coordinar aquestes actuacions.\nEl consistori estudia canvis en la programació de Nadal per a evitar concentracions de persones\nL’Ajuntament d’Alcalà-Alcossebre coordina intensificar accions per a evitar que l’activitat agrícola es convertisca en un focus de contagi de la COVID-19.\nDesprés de la difusió per part de la Conselleria de Sanitat de l’existència d’un brot de 14 persones d’origen laboral en Alcalà, l’Ajuntament ha sol·licitat informació directa al departament de Salut Pública i s’ha aclarit que aquest brot té el seu origen en un cas detectat el passat 5 de desembre i que, des d’aquell moment, s’ha fet el seguiment als possibles contactes, tant laborals com socials, apareixent un total de 14 positius. No es tracta, en cap cas, de 14 casos positius apareguts en aquesta setmana en una empresa local. En qualsevol cas, tenint en compte l’elevada incidència de casos en el municipi i detectat que el major nombre de casos estan relacionats amb l’activitat agrícola, segons s’ha confirmat des de Salut Pública, avui s’han celebrat diverses reunions a l’Ajuntament per a coordinar un dispositiu de control en l’àmbit agrícola.\nS’intensificaran els controls de Policia Local i Guàrdia Civil en els llocs de concentració de treballadors agrícoles així com en les explotacions agrícoles, per a garantir que es respecten mesures de seguretat (ús de màscara, distàncies, etc.) A més, s’ha mantingut una reunió amb responsables de les empreses locals del sector agrícola per a informar-los de les mesures i coordinar accions de control per part de Policia Local i Guàrdia Civil en els llocs de recol·lecció, entrades i eixides dels magatzems, interior de vehicles, espais de reunió durant els descansos, etc. L’Ajuntament traslladarà a la Conselleria de Sanitat la petició feta per les empreses que es realitzen tests de confirmació, quan els positius tornen als llocs de treball i un major seguiment dels contactes dels positius.\nPer a intensificar les mesures, donada l’elevada mobilitat dels treballadors del sector agrícola, s’ha traslladat per escrit a la subdelegada del Govern la necessitat que es realitzen controls a nivell provincial i autonòmic.\n“És evident que tant l’Ajuntament com les pròpies empreses estan prenent totes les mesures que estan dins de les seues possibilitats però és necessari que es realitze un control important de les persones que donen positiu i els seus contactes i que es prenguen totes les mesures de seguretat”, ha explicat l’alcalde.\nSeguint amb les mesures de seguretat, Policia Local i Guàrdia Civil realitzen controls continus en establiments i espais de reunió, perquè es complisquen totes les mesures i s’estan imposant sancions, en cas d’incompliment. A més, tant per part de Policia Local com de la Regidoria de Sanitat s’està en contacte amb els representants de col·lectius afectats perquè tinguen tota la informació sobre mesures de seguretat i puguen extremar-les, sobretot que es respecten els confinaments en cas de positius i els seus contactes. Alcalà-Alcossebre tenia previst celebrar actes de Nadal dedicats a la població infantil que es modificaran per a evitar les concentracions de persones.\nLa Unitat de Respir de Palanques engalana el poble amb motius nadalencs


FORMIGUES: ÉS L'HORA DELS ADÉUS...\nFalta mitja hora perquè el nostre pas durant aquests tres anys per la Comunitat de Petits s'acabi. Després d'acomiadar-nos al pati dels grans de tots els companys de l'escola, entrem a l'aula disposats a passar-hi els últims minuts. Ens asseiem en rotllana i, a la llum d'unes espelmes, cadascú de nosaltres explica el moment més bonic i important que ha viscut com a Formiga a l'escola; Vivències com les dels projectes lligams que les famílies ens heu permès gaudir, l'amistat que hem anat teixint al llarg d'aquests anys, les estones dolces i tendres que ens hem dedicat els uns als altres... Aquests moments i molts d'altres són els que queden a la nostra memòria i als nostres cors. Un cop expressats els bons moments, agafem bufera i tots junts apaguem les espelmes, tancant així també el nostre pas per la Comunitat de petits. Ara toca volar fins al pis de dalt i convertir-nos en els més petits de la Comunitat de mitjans! I ja no tindrem nom d'insecte, no. A partir d'ara, ens direm com un ocell. Us ho imagineu? Molta sort i molts petons, Formigues!!\nUs vull dir que, a nivell personal, m'he sentit molt bé envoltada de les Formigues, uns nens i nenes amb moltes ganes d'aprendre, de gaudir, de fer pinya, d'ajudar-se els uns als altres... En definitiva, un grup ben especial i que es fa estimar molt! Han estat tres anys on tots hem crescut moltíssim i ens n'anem ben carregats amb una pila d'experiències i records a la motxilla.\nI de la mateixa manera que m'he sentit tan bé al costat dels vostres fills i filles, dir-vos que també ha estat un plaer compartir aquests 3 anys amb vosaltres, les famílies. M'heu fet sentir molt còmoda i a gust, i em sento molt afortunada d'haver-me estrenat en la meva feina, acompanyada de tots vosaltres.\nPublicat per Els grans dels petits a 21:00 Cap comentari:\nDesprés d'esperar dies i dies, setmanes i setmanes i, fins i tot, mesos i mesos, ha arribar el moment: La trobada de danses!\nUs hem de confessar que estàvem força nerviosos, hem assajat molt i volíem que tot anés bé.\nEnguany, el repertori escollit ha estat les danses tradicionals catalanes. A nosaltres, per ser de P5, ens ha tocat EL PATATUF.\nÉs una dansa força complexa i l'hem après amb esforç, constància i sobretot (i el més important) molta alegria i gaudi! Ha estat molt emocionant i gratificant!\nPels que no ens hagueu pogut veure i, pels que volgueu repetir, aquí teniu la gravació en video, gaudiu-la! (cliqueu a l'enllaç)\nUn petonàs dansaire!\nFormigues i Abelles i Abelles (P5)\nPublicat per Els grans dels petits a 22:47 Cap comentari:\nABELLES I ABELLOTS: A LA BIBLIOTECA\nDimecres passat, les abelles voladores van fer la seva darrera passejada del curs. Feia moltes setmanes que la Nerea intentava convèncer els altres per anar a la biblioteca i, a la fi, va poder ser.\nVam anar pel camí que va cap al camp d'aviació, així aprofitàvem per enterrar la penúltima nimfa de libèl·lula morta.\nÉs un gust anar a la biblioteca el migdia, tota l'espai d'infants era per nosaltres sols! Hi havia un ambient de calma que convidava a una estona de lectura ben agradable.\nVam mirar contes, revistes i còmics. I, amb l'ajuda de l'avi Andreu i l'Anna, vam explicar-ne uns quants. Fins i tot, vam buscar en Wally!\nAbelles i Abellots (P5)\nPublicat per Els grans dels petits a 22:42 Cap comentari:\nDARRER PROJECTE LLIGAMS DE LA COMUNITAT DELS PETITS: VA D'OCELLS!\nEl darrer Projecte Lligams del curs i de l'etapa, va ser, d'allò més interessant!\nDilluns passat, vam rebre la visita d'en Lluís, la Marta i la Roser, membres del GOT (Grup d'Ornitologia del tenes) i vam passar la tarda parlant, observant, rumiant i aprenent sobre el món d'uns animals que als infants ens fascinen, els ocells.\nVan venir acompanyats de la Mar i l'Àngel, els pares de l'Iu. En Lluís és el seu tiet i ells van encarregar-se d'oferir-nos aquesta suculenta proposta.\nLa Roser va voler fer-nos algunes preguntes per saber quins coneixements previs teníem i va quedar ben parada! Sobretot de les formigues, que han estat "estudiant" (com elles diuen) aquesta temàtica al llarg del curs. - Bufa, com en saben! Haurem de pujar el nivell..., comentava la Roser. Sort que venien d'allò més preparats i que són uns veritables experts en la temàtica.\nVam parlar del pardal comú, la mallerenga carbonera, la mallerenga emplomallada, l'estornell, el pit-roig, el blauet...\nTot seguit, la Roser ens va ensenyar uns exemples de menjadores que podem construir per tal de donar aliment als ocells. I en Lluís, una caixa-niu on una família d'ocells havia fet el seu niu. Ens ho ensenyava perquè ja havien abandonat el niu, sinó, no l'hem d'agafar.\nA continuació, vam veure el procès de construcció d'una caixa-niu de la mà d'en Lluís. Mentre la Marta ens ensenyava un prospecte on sortien tots els passos a seguir, en Lluís els anava seguint. En vam fer dues, una que els hi anirà molt bé als pardals per fer el niu i l'altra pel pit-roig. Cada ocell necessita un espai determinat que més s'ajusti a com és, als seus costums, a què menja... Ah! I sabeu, hi ha una peça de fusta que evita que animals com, per exemple, el gat, pugui posar la pota i amb l'urpa, ferir els pollets.\nPer acabar, vam sortir a buscar un arbre que anés bé per penjar la caixa-niu.\nA partir d'ara, hem d'anar observant aviam si veiem moviment a dins o al voltant de la caixa-niu. Aviam si alguna parella d'ocells decideix fer el seu niu a Can Manent!\nFormigues i Abelles i Abellots (P5)\nPD. Els del GOT també tenen un blog! Us deixem l'enllaç per si voleu fer el tafaner!\nPublicat per Els grans dels petits a 23:07 Cap comentari:\nLA FÀBRICA DE TAPS\nDiuen que lo bo es fa esperar, divendres vam comprovar-ho. Després d'un ajornament per les condicions meteorològiques, el nou dia ens va acompanyar.\nA un quart de deu vam sortir de l'escola i, tres quarts d'hora més tard, ja vèiem el cementiri. Estàvem a punt d'arribar! Com es nota que durant tot el curs hem anat fent cames, quin bon ritme que duiem.\nVam trucar al timbre...\n- Hola, som les Formigues i les Abelles i Abellots de Can Manent!\nJa havíem arribar a la fàbrica de taps!!!\nUn cop allà, la Mónica, la mare d'en Victor i la Glòria, una de les seves companyes, ens van explicar tot el procés de la fabricació dels taps. Per començar, un dels treballadors, fa el disseny del tap amb un programa d'ordinador. Cal pensar la forma, la mida, el color... A continuació, es barreja el plàstic i el colorant dins una màquina. Hi ha un circuit d'aigua calenta que produeix l'escalfor necessària per desfer el plàstic i que es produeixi la barreja. Llavors, un motlle que hi ha a dins, li dóna la forma. Un cop fets, es guarden al magatzem, dins unes caixes. Quan un client truca a la fàbrica i demana una quantitat de taps, uns missatgers les fan arribar. En reparteixen per tot el món: França, Alemanya, Xina...\nVam agafar uns paperets per fer grups. Hi havia quatre lletres: A, d'alimentació; N, de neteja ; C, de cosmètica i F, de farmàcia. I mentre, cada grup, visitava la zona de maquinària de la fàbrica, els altres, decoràvem al gust un tap que ens havien preparat per fer de collaret.\nDesprés, vam fer un joc. Tornant a fer els grups, vam haver de buscar el producte de la nostra família. Per exemple, el grup de farmàcia va haver de trobar xarops, alcohol, aigua oxigenada...\nI per acabar, un bon esmorzar i de tornada cap a l'escola.\nQuin matí més enriquidor, moltes gràcies Mónica i treballadors de la fàbrica!!!\nPublicat per Els grans dels petits a 23:58 Cap comentari:\nABELLES I ABELLOTS: DESMUNTANT LA FIRA\nDimecres, les abelles de les fulles, van voler anar a veure si la Fira de Sant Isidre encara seguia en marxa. Ens podríem muntar a les atraccions, deien alguns.\nHi ha dies, que vivim un cúmul de casualitats, i així ens va passar dimecres. Per començar, vam conèixer la Mariona, la cosina d'en Liam. Els nadons ens desperten tendresa i, a mesura que ens anem fent grans, l'instint de protecció. I així ens va passar... Oh, que mona!, se'ns va escapar mentre ens apropàvem al cotxe.\nA continuació, vam passar pel nostre "passadís secret", el coneixeu?\nUns minuts més tard, vam topar amb la Roser, la mare de l'Ona. Anava cap a la feina i ens va obsequiar amb un globus, vam agafar-ne 24, sempre tenim present tot el grup!\nQuan vam arribar a la Fira, els operaris de la brigada l'estaven recollint. Vam poder observar com ho feien. També vam passejar per les instal·lacions on havien estat els animals.\nI uns cartells van cridar la nostra atenció. És de les vaques que han guanyat un premi, ens va explicar la Berta. I vam fer un tomb aviam si trobàvem un cartell amb el nom de la granja de la Júlia, potser havia guanyat un premi.\nI per últim, un paper vermell a terra! De què deu ser? Vam entendre-ho de seguida. Anunciava que es podia muntar en poni, alguns ho havíem fet el cap de setmana.\nI vam sentir quatre tocs de campana, les quatre en punt, hora de tornar cap a l'escola.\nEn uns dies, us explicarem l'aventura de les abelles voladores.\nPublicat per Els grans dels petits a 23:30 Cap comentari:\nABELLES I ABELLOTS: JOCS DE TAULA\nA casa d'en Liam, els jocs de taula són ben presents, sobretot a les reunions familiars.\nDilluns a la tarda, l'Alfons, el seu avi i la Judit i l'Isma, els seus pares, van venir a oferir-nos un projecte lligams molt lúdic.\nVan dur-nos cinc jocs de taula: el connecta quatre, el Rummikub, el dòmino, l'oca i les cartes. Alguns de nosaltres no sabíem jugar al Rummikub i, amb la paciència i afecte de la Judit i el domini d'en Liam, en vam aprendre ràpidament.\nI després d'una bona estona de pensar, rumiar, barrinar... vaja, de fer treballar d'allò més les nostres neurones, va arribar una recompensa salada per recuperar les energies, crispetes! Quina bona pensada!!\nMireu la cara de content d'en Liam! Feia molt que esperava en candeletes aquest projecte lligams i, per fi, havia arribat el dia.\nMoltes gràcies, Alfons, Isma i Judit!!!\nPublicat per Els grans dels petits a 17:53 Cap comentari:\nDARRER PROJECTE LLIGAMS DE LA COMUNITAT DELS PETIT...


El Cor Arts Antigua celebrà un homenatge a Jaume Santandreu – Rellevant.cat\nEl Cor Arts Antigua celebrà un homenatge a Jaume Santandreu\nEl dissabte 12 de març al Teatre de Manacor, el Cor Arts Antiqua va retre homenatge a Jaume Santandreu, amb el magnífic concert «Tonades del sen terròs, a partir del llibre de Set poemes del Sen, del propi Santandreu, titulades Auca del sen Gostí, Nadala del sen terròs, l’Ovella morta, Lliçó de l’aviram, Cançons de Sant Antoni, Complanta per un ropit, i Confessió esburbada d’un pobre terròs.\nLes obres van ser musicades per Josep Ros Sancho, el quan em va comentar que “les peces no són fàcils de cantar, tenen moltes harmonies, canvis de compassos i de ritme”. La idea d’aquest concert va sorgir del component d’Arts Antiqua, recentment desaparegut, Eduard Servera, i que Ros va voler dedicar-li la seva darrera composició titulada “Eduard”, que també es va estrenar. El Cor Arts Antiqua va fer una magnífica actuació que cal felicitar, així com a la seva directora Eulàlia Salbanyà, a Maria Àngela Riera ( flauta) i al gran pianista Andreu Riera.\nAcabat el concert, el protagonista de l´homenatge, Jaume Santandreu i Sureda, va pujar a l’escenari per agrair el reconeixement a la seva persona, cridant a l´escenari a Miquel Àngel Castell, coordinador de Can Gazà, manifestant públicament la seva voluntat de viure amb ell. Després va llegir un poema, i va mostrar el seu amor per Castell, en uns moments que els assistents després de la sorpresa inicial van qualificar l’acte de molt emotiu.\nFotografies: Joan Servera “Imatges”\nTrobada de bandes musicals a Capdepera\n18 de març de 2022 Magdalena Ordinas Cultura Deixa un comentari


El Grat d'abril arriba amb dos suplements i amb molta Festa\nDins de les 64 pàgines d'aquesta nova edició està el tradicional suplement d'Art&Cultura i el nou suplement de La Veu dels Llibres\nGuardat en Alcoi, Cap, Comarques, Cultura, Societat\nEn aquest mes d’abril arriba una nova edició de El Grat, i és una edició que ens fa especial il·lusió, ja que compta per primera vegada amb el suplement de La Veu dels Llibres, en la qual trobem molts continguts com: ‘L’espai Joan Fuster’ per Francesc Pérez Moragón, ‘La casa museu Verdaguer de Folgueroles’, de Jordina Boix, ‘Llorenç Villalonga a Binissalem’ de Lourdes Toledo i molt més.\nI a més d’aquest nou suplement del periòdic, no podria falta, com cada edició, el suplement Art&Cultura, en el que parlem sobre l’Homenatge 25+ Ovidi Montllor, Carmelina Sánchez-Cutillas, Cicles Expositius Alcoi, Pintura i Poesia, Recordant a Isabel-Clara Simó, Josep Jou, Joan Catejón, Antoni Miró a Altea, Premis Joan Valles, Corrents Continus, Maruc, i amb el reportatge a Andreu Bernabeu sobre el seu primer poemari ‘El Subsuelo’.\nJa a les pàgines de El Grat tenim moltíssims més continguts, com per exemple l’entrevista al regidor de Mobilitat Sostenible, Jordi Martínez, que ens parla sobre la conversió en zona de vianants del Centre d’Alcoi. A més, cal destacar sobre aquest tema, que molts dels nostres periòdics compten amb un mapa sobre com funcionen ara els carrers del barri alcoià.\nContinuant amb els continguts d’aquesta nova edició tenim també el reportatge de Javier Llopis, Les lliçons de la Història, l’entrevista d’Antonio Turiel a càrrec de Juan Bordera, La pandèmia Feixista, reportatge de Guillem Llin Llopis, i celebrem el Dia Internacional de la Dansa, amb el reportatge a la directora del Conservatori Elemental de Dansa d’Alcoi, Carmina Doménech, per Belén Rivas.\nI en aquest mes d’abril, no podíem oblidar-se de les Festes de Moros i Cristians d’Alcoi, i per això hem dedicat unes pàgines a parlar sobre elles. Per exemple, en la tradicional secció ‘El poble és savi’, en la qual parlem amb quatre persones relacionades amb aquest món, que són, Javier Lerma, Sergent Cristià, Victor Riaza, fester de la Filà Ligeros, Marina Colomina, ballarina del Ballet de Virginia Bolufer, i Óscar Gosálbez, músic de la Unió Musical d’Alcoi.\nTambé hem parlat amb la regidora de Festes, Carol Ortiz, i amb el president de l’Associació de Sant Jordi, Juan José Olcina, per tal de saber novetats i una valoració sobre aquest segon abril sense la festa al carrer.\nI no ens oblidem d’aquells que treballen en les festes, i per això, hem tingut el plaer de saber més sobre com estan vivint aquesta situació des de l’Escola d’Equitació Peluca d’Alcoi, i hem xarrat amb Graciela Llorens.\nPerò, a més de tots açò, i com sempre, les notícies de les comarques centrals i tota l’actualitat.\nAgraïm, com cada edició, el treball dels nostres col·laboradors.\n4 Responses to El Grat d’abril arriba amb dos suplements i amb molta Festa\nJordi Barrachina ha dit:\n10 d'abril de 2021 a les 11:02\nBon dia! On podríem aconseguir aquest mes a Alcoi el diari amb els suplements? Gràcies!\n10 d'abril de 2021 a les 13:37\nEls pots trobar a les llibreries d’Alcoi i també el podeu demanar a la Biblioteca del centre ‘Mario Silvestre’\nJordi Jaume ha dit:\n11 d'abril de 2021 a les 0:58\nI on podem aconseguir El Grat a Gandia i rodalies? Gràcies\n11 d'abril de 2021 a les 9:25\nA la llibreria Ambra i també a la biblioteca central a la PLaça Rei Jaume I


Els paradistes del mercat de Berga canvien les bosses de plàstic per les biodegradables | Aquí Berguedà\nEls paradistes del mercat de Berga canvien les bosses de plàstic per les biodegradables\nEls paradistes del Mercat Municipal de Berga s’han adherit a una campanya de la Diputació de Barcelona per repartir bosses compostables. La iniciativa de foment del reciclatge es titula “Mercats Sostenibles” i fa mesos que ja s’ha desenvolupat a altres mercats catalans. Ara arriba al de Berga.\nLa Diputació destaca que els mercats són equipaments comercials que fomenten els hàbits sostenibles ja que s’hi va a comprar amb carretó o cistell i els productes s’emboliquen amb paper sense utilitzar plàstics. Per això, es vol repartir aquestes bosses als mercats. Els paradistes canviaran aquestes les bosses de plàstic per les compostables, que es fabriquen amb fècula de patata i, per tant, són cent per cent biodegradables.\nA més, s’entregarà als clients un punt de llibre que informa dels beneficis de la campanya. La Diputació de Barcelona, que assumeix el cost de les bosses i del punt de llibre, lliura a cada ajuntament 5.000 bosses compostables per a cadascun dels mercats municipals. El primer municipi en repartir les bosses va ser Martorell, en el mercat municipal de les Bòbiles. Aquesta campanya també ha passat per Vilanova i la Geltrú, Sant Celoni, Sant Just Desvern, Barcelona i Mollet del Vallès.


Com va això de la nicotina? – El Pep\nUs hem parlat sovint del tabac, i hi tenim pàgines senceres dedicades! Així que està molt bé que les aneu revisant de tan en tant, per a no despistar-nos amb el tema!\nPotser no ho sabeu, però un dels principals components del tabac és la nicotina, i és el que fa que enganxi amb una força que flipes. La nicotina és una de les substàncies més addictives que es coneixen (sinó la que més)!\nUna de les coses que la fa tant potent és que va als diferents receptors del sistema nerviós, no només el central, sinó també els perifèrics. I actua d’una forma molt ràpida, en molts pocs segons; així que la sensació de “gratificació” arriba quasi immediatament, i s’associa rapidíssimament al propi fet de fumar.\nHi ha qui diu que la nicotina en si podria no ser tan perjudicial (ehem) però el tema és que a tots els preparats de tabac hi ha molts productes afegits (ja us n’hem parlat en d’altres ocasions) que, entre d’altres coses, ajuden a que la nicotina s’absorbeixi més ràpidament o que els seus efectes siguin encara més potents. I a més, la gran majoria de la nicotina present hi és afegida artificialment (que no us enredi allò de que ve d’una planta). És tot aquest combinat el que és fatal.\nAixí que sigui tabac de cargolar o el que ve en caixetes, en cigarreta electrònica, o de qualsevol altre tipus (pensem en els porros, que també es fan amb tabac!), la cosa en essència és la mateixa.\nI compte, que amb poc de tontejar-hi, si ens despistem, ja ens hem enganxat!\nBy ElPep|2017-02-12T12:35:27+01:0014 desembre, 2016|Categories: General|


Visita - Museu de la Vida Rural\nPer a la visita al Museu i a les exposicions temporals, no cal reserva prèvia.\nJubilats, pensionistes, estudiants, Carnet d’Alberguista, socis del RACC, socis de Plataforma per la Llengua, Carnet Cultural de la Ruta del Cister\nMenors de 18 anys, Carnet Jove, persones amb discapacitat, persones en situació d’atur, docents, membres de l’ICOM, Carnet Recercat, carnet de Cavall Fort\nExposicions temporals: 3 €\n(Gratuïtes amb l’entrada al museu)\nSi ets subscriptor o soci d’una altra entitat, consulta per telèfon o a recepció si disposes d’algun descompte en l’entrada.\nENTRADA EN GRUP (+ 20 persones)\nGrups d’adults: 4,50 € per visitant\nGrups de jubilats: 4 € per visitant\nActivitats escolars: 3,90 € per alumne\nPer a grups, dilluns obert prèvia reserva.\nAparcament per a cotxes i autocars\nBotiga – llibreria\nEntrada conjunta amb la Fassina Balanyà\nVisita el Museu de la Vida Rural i la Fassina Balanyà amb una única entrada.\nL’entrada conjunta té un preu de 6 € per als adults i és gratuïta fins als 18 anys.\nEs pot adquirir de manera presencial en qualsevol dels dos museus.\nAudioguia i signoguia · La capsa de l’àvia\nEn La capsa de l’àvia no hi trobareu una audioguia i signoguia tradicionals, sinó una narració que complementa la visita a la col·lecció permanent del museu i que està pensada per a majors de 9 anys.\nUna experiència per l’MVR a través dels secrets de la capsa de records de l’àvia de la Marta.


Park Güell, un museu obert\nMITIC: Un model d'innovació TIC per... by Ajuntament de Bar... 973 views\nDossier de premsa sobre l'inici de la regulació d'accés a la zona monumental del Park Güell en horari turístic\n1. Inici de la regulació d’accés de la zona monumental en horari turístic Park Güell, un museu obert 19 de juliol de 2013\n2. Sumari Park Güell, un museu obert, 19 de juliol de 2013 1. Objectius del projecte 1.1 Zona regulada 1.2 Objectius 2. Fites assolides i propers esdeveniments 2.1 Fites assolides 2.2 Propers esdeveniments 3. Accés al Park Güell 3.1 Veïns 3.2 Centres educatius 3.3 Visitants 4. La Zona Monumental: un museu obert 4.1 Museu Obert 4.2 Gaudir+BCN 5. www.parkguell.cat\n3. Objectius del projecte Preservar el patrimoni, millorar la qualitat de vida i l'experiència de la visita 01\n4. Park Güell, un museu obert, 19 de juliol de 2013 Zona regulada\n5. Objectius del projecte Preservar el dret dels veïns a gaudir d’un espai de lleure que els és propi Conservar i protegir el patrimoni artístic i cultural del Park Güell, únic en el món Recuperar l’espai per a la ciutat Millorar la qualitat de vida dels veïns revertint els beneficis que genera l’activitat turística Optimitzar l’experiència de la visita al conjunt monumental, tant pels barcelonins i barcelonines com pels visitants Park Güell, un museu obert, 19 de juliol de 2013\n6. Fites assolides i propers esdeveniments El 25 d’octubre s’inicia la regulació 02\n7. Fites assolides Desembre #3 Presentació pública del projecte de regulació Febrer #15 Inici licitació obres i instal·lacions Maig #13 Inici de les obres al Park per dotar-lo de les instal·lacions necessàries per regular els accessos en horari turístic Juny #10 Inici de recollida de dades a les escoles per permetre la lliure circulació dels alumnes, dels pares, acompanyants, professorat i PAS dels centres escolars de l’entorn. Són les escoles: Baldiri Reixac, Cor de Maria, Jesuïtes de Gràcia, Petit Virolai, Reina Elisenda i Turó del Cargol Park Güell, un museu obert, 19 de juliol de 2013\n8. Propers esdeveniments Juliol # 19 Posada en marxa del web www.parkguell.cat # 22 Inici de la venda d’entrades Setembre # Segona quinzena Els veïns rebran una carta informativa del procediment que cal seguir per obtenir la targeta personal i intransferible de lliure accés, que podran rebre al seu domicili. Les comunitats educatives començaran a rebre els carnets de lliure accés. Amb l’inici del curs escolar es procedirà a repartir als alumnes, als propis centres, la targeta personal i intransferible que els hi permetrà la lliure circulació i accés. Octubre # Inici del registre GAUDIR+BCN #25 Inici de la regulació d’accessos de la zona monumental Park Güell, un museu obert, 19 de juliol de 2013\n9. Accés al Park Güell Modalitats per a veïns i visitants 03\n10. Accés al Park Güell: Veïns Els 70.000 veïns empadronats dels barris adjacents del Coll, Vallcarca-Penitents, La Salut, El Carmel i Can Baró tindran accés lliure durant tots els dies de l’any mitjançant una targeta personal i intransferible. • Al llarg de la segona quinzena, els veïns rebran una carta informativa del procediment que cal seguir per obtenir la targeta que podran rebre al seu domicili. •La carta contindrà un codi que permetrà, a través del 010 o del portal de tràmits de l’Ajuntament, a) demanar la targeta i rebre-la posteriorment al domicili, en 10-15 dies; o b) demanar hora per a recollir-la a les OAC’s de Gràcia, Horta-Guinardó i Plaça Sant Miquel. Park Güell, un museu obert, 19 de juliol de 2013\n11. Accés al Park Güell: centres educatius •Els alumnes, els pares, els acompanyats , el professorat i el PAS del centres escolars del l'entorn del parc disposaran d’una targeta personal i intransferible que els permetrà la lliure circulació o l’accés a la zona regulada. •Les escoles incloses en aquest àmbit són: Baldiri Reixac, Cor de Maria, Jesuïtes de Gràcia, Petit Virolai, Reina Elisenda i Turó del Cargol. •Entre els dies 10 i 26 de juny s’han recollit a aquestes escoles les dades personals necessàries per elaborar les targetes de lliure circulació. S’han rebut 1.055 sol·licituds d’alumnes i 192 de professors i PAS. •Al llarg de la segona quinzena del mes de setembre es procedirà a distribuir als alumnes, als mateixos centres, la targeta personal d’accés. Park Güell, un museu obert, 19 de juliol de 2013\n12. Accés al Park Güell: Visitants Park Güell, un museu obert, 19 de juliol de 2013 Compra d’entrades La compra d’entrades es realitzarà a través de www.parkguell.cat, a les taquilles o als caixers automàtics ubicats al mateix Parc i a les estacions de metro de Lesseps i Vallcarca (L-3). Compra individual. La compra d’entrades es pot realitzar durant els tres mesos previs a la visita, escollint la data i la franja horària, amb un màxim de 9 entrades per persona per cada compra. Compra grups organitzats. La compra d’entrades es pot realitzar durant els tres mesos previs a la visita, escollint la data i la franja horària. Si es tracta d’un grup de més de 10 persones, cal que s’ adrecin a l’espai de la pàgina web dedicada a grups i professionals, per tal que es registrin i reservin les entrades. En cas de comprar l’entrada a les taquilles o als caixers automàtics, la disponibilitat d’entrades estarà subjecta al nombre de visitants, fins arribar a un màxim de 800 persones/hora, distribuïdes en fraccions de mitja hora. Tardor-Hivern 2013 del 25 d’octubre* al 23 de març: de 8:30 h al 18:00 h * 20 d’octubre a partir de 2014 Primavera-Estiu 2014 del 24 de març al 19 d’octubre: De 8:00 h a 21:30 h\n13. La Zona Monumental:un museu obert La proposta cultural del Park Güell 04\n14. La Zona Monumental: un museu obert Park Güell, un museu obert, 19 de juliol de 2013\n15. La Zona Monumental: un museu obert •Per tal d’enriquir l’experiència de la visita a l’espai, s’està desenvolupant una proposta cultural que vol explicar als visitants el Park Güell, la seva història i l’arquitectura d’Antoni Gaudí. •Aquesta experiència cultural es transmetrà a través de tres suports: •Una app amb imatges i vídeo permetrà visitar el Park amb textos i suport àudio. L’app estarà disponible a l’octubre en versió Android i Iphone en 7 idiomes. •Es disposarà de díptics informatius que explicaran breument els punts emblemàtics del Park. •S’establirà a l’interior de la Zona Monumental un circuit amb elements de senyalització que orientaran pel recinte amb la doble funció de permetre visitar tots els punts emblemàtics i d’endreçar el flux de visitants. •El desenvolupament d’aquesta proposta cultural es realitza amb col·laboració amb el MUHBA/ICUB •Aquesta experiència també és reflectida en la pàgina web, quins textos històrics han estat elaborats en col·laboració amb el Departament d’Història de l’Art de la Universitat de Barcelona Park Güell, un museu obert, 19 de juliol de 2013\n16. La Zona Monumental: Gaudir+BCN Park Güell, un museu obert, 19 de juliol de 2013 •L’Ajuntament de Barcelona, conscient de la popularitat del Park Güell, emprèn la iniciativa de la creació del registre, Gaudir +BCN •La finalitat del registre és la d’acostar la cultura i la història de la ciutat als seus membres, •El registre Gaudir+BCN s'iniciarà a principis d‘octubre de 2013 •Qualsevol ciutadà podrà sol·licitar adherir-se a aquest registre; haurà de registrar-se presencialment a l’OAC de la plaça de Sant Miquel: Set dies més tard ja serà membre actiu •Hi ha 100 entrades/hora reservades per als membres del Registre. •Les activitats del Gaudir+BCN són ben diverses: Els seus membres rebran trimestralment per correu electrònic un butlletí amb novetats culturals de la ciutat, propostes d’activitats i curiositats de la història de Barcelona. Podran reservar de forma gratuïta, un cop l’any, una visita guiada que oferirà una ruta per la ciutat Podran retirar un entrada gratuïta diària per visitar la zona monumental del Park Güell i reservar-la amb antelació si ho desitgen.\n17. www.parkguell.cat L’acollida digital del parc 05\n18. www.parkguell.cat Park Güell, un museu obert, 19 de juliol de 2013\nMITIC: Un model d'innovació TIC per a Barcelona


Agenda 21 — Ajuntament de Solsona\nInici → ca → Documents → Agenda 21\nModel d'instància estàndard\nReglaments, ordenances i bans d'alcaldia\nInventari de béns propietat de l'Ajuntament\nAcció Social i col·lectius\nPacte local per al desplegament d'infraestructures de telefonia mòbil\nSolsona, municipi per la independència\nProgrames d'activitats puntuals\nMemòries dels plans d'accions i programes anuals\nEn aquest apartat hi ha disponibles els resums de les memòries de plans d'accions i programes anuals per desplegar l'Agenda 21, exposats prèviament en el si del Consell Municipal de Sostenibilitat.\nPla d'accions previst per al 2014\nMemòria del pla d'accions del 2013\nPla d'accions previstes per al 2013\nMemòria del Pla d'accions 2012\nPla d'accions previstes per al 2012\nAccions amb continuïtat el 2012\nMemòria del pla d'accions 2011\n27/07/2010 A fi de disposar d'una eina vàlida per avaluar l'efectivitat de les actuacions planificades en el Pla d'Acció Ambiental i comprovar si es produeixen els canvis que han d'afavorir un desenvolupament més sostenible de la ciutat de Solsona, l'Ajuntament s'ha dotat d'un pla de seguiment, també inclòs dins l'Agenda 21. Consisteix en un sistema d'indicadors ambientals. Des d'aquí es pot descarregar.\nPla de seguiment (PDF)\n23/07/2010 L'Ajuntament i el Cedricat han presentat públicament el darrer document de l'Agenda 21, el Pla d'Acció Ambiental, que recull un centenar d'actuacions planificades per executar en el període de set anys. És fruit de la síntesi de dades tècniques, la diagnosi ambiental participativa i els resultats dels tallers de propostes. Consulta'n el resum i el document complet des d'aquí.\nDocument de presentació del Pla d'Acció Ambiental (PDF)\nDocument íntegre del Pla d'Acció Ambiental\nProposta de reglament de funcionament (17/03/2011)\nInformes anuals del consum de l'aigua\nInforme dels tallers de propostes\n05/07/2010 - Des d'aquí podeu descarregar-vos el document on s'exposen els resultats dels tallers de propostes realitzats els dies 22, 29 i 30 d'abril i 4 de maig de 2010 en el marc del procés participatiu de l'Agenda 21 de Solsona. Els seus objectius van ser treballar a fons propostes d'accions per als diferents àmbits temàtics tractats a la Diagnosi Ambiental Participativa i generar un debat constructiu entre els diversos agents, afavorint l'interncanvi de punts de vista i d'opinions en relació a les actuacions necessàries per tal de contribuir al desenvolupament sostenible de Solsona.\nSíntesi de dades tècniques\n11/06/2010 - Es tracta d'un document que recull dades tècniques ja existents a escala municipal sobre els principals paràmetres econòmics, socials i ambientals de Solsona. Els objectius d'aquest document són apropar a la població local la informació sobre les dades tècniques del municipi i donar un marc de referència per interpretar els resultats de la Diagnosi Ambiental Participativa.\nAnnexos de la síntesi de dades tècniques\n23/04/2010 - El 14 d'abril es va presentar públicament la Diagnosi Ambiental Participativa, fruit de les aportacions recollides durant la primera fase del procés participatiu, en què va prendre part prop d'un centenar de ciutadans entre els mesos de gener i març. Es tracta d'un document que recull inquietuds i propostes de la població sobre els diferents paràmetres econòmics, socials i ambientals del municipi.\nDocument complert de la Diagnosi Ambiental Participativa\nDocument de la presentació pública de la Diagnosi Ambiental Participativa (14/04/2010)


El Grup Caixa d'Enginyers és un grup cooperatiu de serveis amb la missió d'aportar als socis valor sostenible en els àmbits financer, professional i personal. Per a això, estableix relacions a llarg termini que es basen en l'ètica, el compromís i la confiança, i vetlla per la fortalesa del Grup com a mitjà per proporcionar un retorn als socis, als col·laboradors, a les comunitats professionals i a la societat.\nSón quatre les seves principals línies d'actuació; finances, assegurances, consum responsable i acció social, que tenen per objectiu oferir un major i millor servei als socis en un marc responsable i sostenible, vetllant pel retorn social de totes les seves accions, als propis socis o la societat en general.\nLa visió particular de Caixa Enginyers Vida i Pensions és ser l'entitat de referència en matèria de previsió dels socis del Grup.\nCaixa Enginyers Gestió gestiona i administra els seus fons d'inversió combinant diverses estratègies i sempre amb l'objectiu de maximitzar els beneficis de la inversió col·lectiva per al partícip.\nL'àrea d'assegurances i plans de pensions de Caixa d'Enginyers atén totes les necessitats en matèria de previsió i protecció dels seus socis.\nLa Fundació Caixa d'Enginyers és la forma en que el Grup Caixa d'Enginyers contribueix a la societat, d'acord amb els principis que el defineixen.\nIngenium Shopping, és la Cooperativa de Consumidors i Usuaris de Caixa d'Enginyers\nNorbolsa: entitat associada de Caixa d'Enginyers. Manté una participació del 10% amb l'objectiu de potenciar els serveis actuals als socis en l'àmbit dels mercats de valors, línia de negoci estratègica del Grup.\nSala de Premsa Publicacions


Apartment Vrboska Zardil Jelsa Croàcia - Ofertes d'hotels amb els MILLORS DESCOMPTES EN LÍNIA\nVeure tots els 812 allotjaments a Jelsa.\nMés informació sobre Apartment Vrboska Zardil\nPer als viatgers què vulguin captar les imatges i els sons de Jelsa, Apartment Vrboska Zardil és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Apartment Vrboska Zardil, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, balcó/terrassa, aparell de televisió, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Jelsa, faci de Apartment Vrboska Zardil la vostra llar.


De Anta i Triviño guanyen el V Open Nacional de Pàdel en Cadira de Rodes a Pineda | Damm Fundació\nDe Anta i Triviño guanyen el V Open Nacional de Pàdel en Cadira de Rodes a Pineda\nEsport 28 de març de 2022\nAquest cap de setmana s’ha celebrat el V Open de Pàdel en Cadira “Ciudad de Sevilla”, organitzat per l’Associació per al Foment de l’Esport Adaptat d’Andalusia (IN) i la Federació Espanyola d’Esports per Persones amb Discapacitat Física (FEDDF). El torneig – integrat dins la Copa d’Espanya de Pàdel en Cadira – va finalitzar amb la victòria de Edorta de Anta i Cristofer Triviño, després d’un partit, molt igualat en el que es van enfrontar a la parella formada per Óscar Agea i Francisco Bernal.\nEls organitzadors de l’esdeveniment han destacat l’èxit de participació; al llarg de tres dies, el torneig ha reunit a 24 jugadors i jugadores d’entre 18 i 50 anys que han pogut gaudir del pàdel en cadira a les instal·lacions de Pineda (Sevilla). El Club Da Más Pádel, en col·laboració amb l’Associació IN, ja estan preparant l’última prova de la Copa d’Espanya, que tindrà lloc a Cadis.\nLa Fundació Damm col·labora des de 2016 amb l’Associació IN, que té com a objectiu ajudar a les persones amb lesions – siguin adquirides o de naixement – a superar les barreres físiques, mentals o socials que els impedeixen portar una millor qualitat de vida. En aquest sentit, un dels seus eixos centrals d’actuació és l’esport, a través del qual pretenen fomentar l’afany de superació, tant en el terreny de joc com a la vida quotidiana. Per més informació, podeu consultar la seva pàgina web aquí: www.asociacionin.org


Javier Maroto, vicesecretari de Política Social i Sectorial del PP (EUROPA PRESS)\nEl vicesecretari de Política Social i Sectorial del PP, Javier Maroto, ha acusat aquest dilluns el PNB d'estar "fent xantatge al Govern" a l'condicionar el seu suport als pressupostos generals de l'Estat (PGE) al fet que es deixi d'aplicar l'article 155.\nPer això, ha demanat al PSOE que deixi "cinc vots a l'atzar" per esquivar aquest obstacle i permetre que els comptes surtin endavant.\n"Si jo fos Pedro Sánchez, deixaria cinc vots del PSOE a l'atzar per eliminar aquest xantatge del PNB", ha assegurat en una entrevista a RNE, recollida per Europa Press, en què ha afegit que això li permetria al líder socialista fer un discurs d'oposició "molt més digne", perquè contribuiria a evitar que l'estabilitat a Espanya "es trenqui".\nEn aquesta línia, Maroto s'ha mostrat molt dur amb la postura del PNB, al qual ha acusat d'estar preocupant-sol "dels independentistes bascos", en posar el 155 per davant del "conjunt d'Euskadi".\n"Quan un pensa en la seva terra, han de meditar aquestes coses", ha postil·lat.\nEn aquest punt, ha aprofitat per llançar un missatge al PSOE i demanar al seu secretari general que ajudi el Govern a tirar endavant els Pressupostos, deixant cinc diputats, i contribueixi a evitar així el "xantatge" i les "amenaces" del PNB.


Tots__ANDORRA__ANDORRA LA VELLACANILLOENCAMPESCALDESLA MASSANAORDINOSANT JULIA DE LORIA__LERIDA__ARSEGUELLA SEU D'URGELL\nEnsenyant 168 de 1.479 Propietats - PAG 14/124\nPis - Canillo (Soldeu) , Superfície Construïda 47m2, 1 Habitació , 1 Banys.\nPis - Encamp , Superfície Construïda 47m2, 1 Habitació , 1 Banys, Ascensor.\nPis - Canillo , Superfície Construïda 80m2, 3 Habitacions, 1 Banys, Ascensor.\nPis - Ordino , Superfície Construïda 106m2, 3m2, 2 Habitacions, 2 Banys, Ascensor.\nPis - Canillo (Incles) , Superfície Construïda 70m2, 3 Habitacions, 1 Banys, Ascensor.\nPis - Escaldes (Engordany) , Superfície Construïda 57m2, 1 Habitació , 1 Banys, Ascensor.\nPis - Ordino (La cortinada) , Superfície Construïda 118m2, 40m2, 3 Habitacions, 2 Banys,...\nPis - Canillo (El tarter) , Superfície Construïda 60m2, 30m2, 1 Habitació , 1 Banys, Ascensor,...\nPis - Escaldes (Els Vilars d Engordany) , Superfície Construïda 97m2, 3 Habitacions, 2 Banys, Ascensor,...\nPis - Escaldes , Superfície Construïda 68m2, 2 Habitacions, 2 Banys, Ascensor.


L'enoturisme entre vinyes com a millor teràpia a MAS VICENÇ de la DO TARRAGONA - Wine Black\nL’enoturisme entre vinyes com a millor teràpia a MAS VICENÇ de la DO TARRAGONA\nPer tota la gent que els coneixeu i per tots als que no els coneixeu és una bodega Familiar arrelada a la província de Tarragona i concretament a la població de Cabra del Camp, La bodega es troba entre les poblacions del Pla de Santa Maria i Cabra del Camp, aquí us deixem la seva localització.\nLOCALITZACIÓ AMB GOOGLE MAPS\nPrompte podràs sortir, gaudir, viatjar i prendre una copa amb els amics i familiars, per això des del nostre blog de Wine Black, volem fer-os partícips d’aquesta experiència que sols trobaràs a Mas Vicenç.\nUs recomanem aquesta proposta per poder gaudir d’una mica de llibertat i de passejar entre les seves vinyes, com a teràpia després d’aquest temps que em estat confinats i que ara, ens ho mereixem.\nAquí us deixo el missatge que ens fan arribar des del Celler:\nHola amigues i amics. Us hem trobat a faltar! Aquesta situació excepcional que estem vivint ens ha sacsejat a tots la realitat i ens ha allunyat dels vostres somriures.\nAquesta setmana hem reobert el celler a les activitats d’enoturisme amb totes les mesures de seguretat necessàries i tenim moltes ganes de retrobar-nos per a compartir vins i natura a Mas Vicenç. És per aquest motiu, que us volem presentar dues sorpreses enoturístiques ben agradables de cara a les etapes de desconfinament que estem vivint.\nGaudeix d’un descompte en les activitats diàries\nBeneficieu-vos d’un descompte especial en les activitats d’enoturisme diàries de Mas Vicenç utilitzant el codi de descompte MASVI10 des del motor de reserves de masvicens.com.\nLes visites guiades amb degustació de vins, oli d’oliva i fruits secs de les 12 h i el Walk&Wine al teu aire, amb la possibilitat de realitzar dues rutes diferents amb tast entre vinyes, s’organitzen cada dia de la setmana, amb reserva prèvia.\nA més, la cancel·lació de la reserva serà gratuïta en cas d’impossibilitat d’assistència.\nENOTURISME MAS VICENÇ\nNova enoexperiència: Walk & Wine amb esmorzar de proximitat\nDESCOBREIX TOTES LES ACTIVITATS, LA BOTIGA, ELS TASTOS\nI ELS SEUS PRODUCTES AL SEU WEB pots fer la teva comanda ONLINE\nWEB MAS VICENÇ\nGràcies a tots per la confiança i molts ànims!, que cada dia ho tenim més a prop.\nFamília Mas Vicenç\nRedacció: WB By Salvador Llauradó Font: MAS VICENÇ Foto i vídeo Mas Vicenç.